title: Vikramaditya II

text: Kruununprinssinä Vikramaditya II teki useita onnistuneita sotaretkiä chalukyoiden arkkivihollisia Kanchipuramin pallavia vastaan. Vikramadityia II huomattavimmat saavutukset ovat Kanchipuramin kolme valloitusta, joista ensimmäinen tuli aikana, jolloin hän oli vielä kruununprinssi, ja Virupakshan sekä Mallikarjunan temppelit, jotka hänen kuningatterensa Lokadevi ja Trilokadevi rakennuttivat hälle Pattadakaliin. Temppelit muodostavat keskeisen osan UNESCOn maailmanperintökohdetta.


title: Rangaku

text: Rangaku (; ) tarkoittaa Japanissa Edo-kaudella länsimaisten kontaktien kautta kehittynyttä tiedettä. Vuosina 1641–1853 maa oli suljettu ulkomaalaisilta Tokugawa-shōgunaatin harjoittaman eristäytymispolitiikan (sakoku) vuoksi, ja länsimaista teknologiaa ja lääketiedettä pääsi maahan lähinnä alankomaalaisen Dejiman kauppasaaren kautta.


title: Rangaku

text: Rangakun avulla Japani pysyi mukana Euroopassa tapahtuneen tieteellisen vallankumouksen tuomassa kehityksessä, ja se auttoi maata rakentamaan pohjan tieteen harjoittamiselle teoriassa ja käytännössä. Rangaku auttaa selittämään Japanin onnistumista radikaalissa ja nopeassa modernisoitumisessaan sen jälkeen, kun maa oli avautunut ulkomaailmalle vuonna 1854.


title: Rangaku

text: Alankomaalaiset kauppiaat Dejiman saarella Nagasakissa olivat ainoat eurooppalaiset, joita siedettiin Japanissa vuoden 1640 jälkeen. Heidän liikkeitään vahdittiin ja kontrolloitiin tarkasti: aluksi he saivat tehdä vain yhden kunnianosoitusmatkan vuodessa Edoon shōgunin luokse. Hollantilaisilla oli kuitenkin keskeinen asema teollisen ja tieteellisen vallankumouksen tulosten välittämisessä Japaniin. Japanilaiset ostivat hollantilaisilta lukuisia kirjoja ja käänsivät niitä, saivat heiltä haltuunsa länsimaisia esineitä ja laitteita (kuten kelloja) ja näkivät esityksiä erilaisista länsimaisista innovaatioista (kuten sähköisistä ilmiöistä ja kuumailmapallon lennosta 1800-luvun alussa). 1600- ja 1700-luvuilla Alankomaat oli yksi rikkaimmista ja kehittyneimmistä eurooppalaisista valtioista, mikä antoi hollantilaisille etuoikeutetun aseman länsimaisen tieteen tuomisessa Japaniin.


title: Rangaku

text: Rangaku-kirjoja julkaistiin, painettiin ja kierrätettiin väestön keskuudessa tuhansittain. Lukutaitoaste Japanissa oli noin 70–80 prosenttia. Japanilla oli jo tuohon aikaan yksi maailman suurimmista urbaaneista väestöistä: Edossa asui yli miljoona henkeä ja maassa oli useita muita suuria kaupunkeja, kuten Kioto ja Osaka, joissa oli suuret lukutaitoiset markkinat uutuuskirjoille. Suurissa kaupungeissa oli joitakin yleisölle avoinna olevia liikkeitä, jotka erikoistuivat ulkomaisiin erikoisuuksiin.


title: Rangaku

text: Rangakun ensimmäinen vaihe oli suhteellisen rajoittunut ja äärimmäisen kontrolloitu. Länsimaiset kirjat olivat tiukasti kiellettyjä kristinuskon täydellisen kiellon jälkeen vuonna 1640. Alun perin pieni ryhmä taidot perineitä japanin-hollannin kääntäjiä työskenteli Nagasakissa helpottamaan kommunikaatiota ulkomaalaisten kanssa ja tuomaan maahan joitakin länsimaisia uutuuksia.


title: Rangaku

text: Hollantilaisia pyydettiin myös antamaan uutisia maailman tapahtumista ja toimittamaan uutuuksia shōgunille vuosittaisilla matkoillaan Edoon. Lopulta Nagasakin hollantilaisten tehtaiden annettiin virallisen silkkiin ja peurannahkoihin keskittyvän kaupankäynnin lisäksi aloittaa jonkintasoinen "yksityiskauppa". Nagasakin alueelle kehittyivät pienet ja tuottoisat markkinat länsimaisille uutuustuotteille. Seuraavalla kaudella useita rangaku-oppineita tulikin Nagasakin kääntäjäkiltojen joukosta.


title: Rangaku

text: Vaikka länsimaiset kirjat olivatkin kiellettyjä vuodesta 1640 alkaen, sääntöjä höllennettiin shōgun Tokugawa Yoshimunen hallinnossa vuonna 1720, mikä aloitti länsimaisten kirjojen ja niiden käännösten virran Japaniin. Yksi esimerkki on Morishima Chūryōn julkaisu vuodelta 1787, "Hollantilaisten sanomisia", jossa on yksityiskohtaisia selityksiä suuresta määrästä eri aiheita. Kirja kuvaa länsimaisia esineitä, kuten mikroskooppeja ja kuumailmapalloja, länsimaisia sairaaloita ja lääketieteen tilaa, maalaus- ja kuparipainotekniikkaa, staattisen sähkön generaattorien ja suurten laivojen rakennetta sekä uutta maantieteellistä tietoa.


title: Rangaku

text: Vuosina 1804–1829 bakufu (Japanin sotilashallitus) avasi kouluja ja temppeleitä ympäri maata, mikä auttoi uuden tiedon leviämistä eteenpäin. Alankomaalaisille lähettiläille ja tiedemiehille sallittiin nyt myös vapaampi pääsy japanilaiseen yhteiskuntaan. Alankomaalaiseen delegaatioon kuulunut saksalainen lääkäri Philipp Franz von Siebold solmi lukuisia suhteita japanilaisiin oppilaisiin. Hän kutsui japanilaisia tiedemiehiä katsomaan länsimaisen tieteen ihmeitä, oppien samalla heiltä japanilaisista ja heidän tavoistaan. Vuonna 1824 von Siebold perusti lääketieteellisen koulun, jossa oli 50 oppilasta. He auttoivat von Sieboldin kasvi- ja luonnontieteellisissä tutkimuksissa. Hänen koulunsa, Narutaki-juku (), kasvoi noin 50 rangaku-oppineen tapaamispaikaksi.


title: Rangaku

text: Rangaku-liike kiinnittyi yhä enemmän poliittiseen kysymykseen siitä, pitäisikö Japani avata laajemmalle ulkomaiselle vaikutukselle. Suurin osa liikeeseen kuuluvista kannatti vahvasti länsimaisen tieteen laajempaa omaksumista ja ulkomaankaupan vapauttamista valtion vahvistamiseksi ja uudistamiseksi. Rangakusta tuli aiempaa hienostuneempaa, ja sen kautta välittyi uusimpia länsimaisia innovaatioita suurimmalla osalla tieteenaloista.


title: Rangaku

text: Vuonna 1839 rangaku-oppineet kärsivät lyhyen aikaa sortoa shōgunaatilta Bansha no gokun välikohtauksessa, sillä oppineet vastustivat bakufun käyttöön ottamaa kuolemanrangaistusta maahan rantautuville ulkomaalaisille (hollantilaisia lukuun ottamatta). Välikohtauksen saivat aikaan toimet esimerkiksi Morrisonin välikohtauksen yhteydessä, jolloin aseistamatonta Yhdysvaltalaista kauppalaivaa kohti ammuttiin ediktin ulkomaalaisten laivojen karkottamiseksi mukaan. Edikti kumottiin lopulta vuonna 1842.


title: Rangaku

text: Rangaku tuli lopulta turhaksi, kun Japani avautui Bakumatsu-kaudella 1853–1867. Opiskelijoita lähetettiin ulkomaille ja suuri määrä ulkomaalaisia työntekijöitä (o-yatoi gaikokujin) tuli Japaniin opettamaan ja neuvomaan japanilaisia.


title: The Singles (Kissin albumi)

text: The Singles on yhdysvaltalaisen rockmusiikkia esittävän Kiss-yhtyeen kokoelma-albumi vuodelta 1985. Albumi ilmestyi ainoastaan Australiassa, jossa sen jakeli Concept Records lisenssillä, jonka se oli hankkinut Kissin varsinaiselta levy-yhtiöltä PolyGram Recordsilta.


title: The Singles (Kissin albumi)

text: Albumista on vuosien varrella muodostunut haluttu keräilykohde sen harvinaisuuden vuoksi, koska se julkaistiin ainoastaan Australiassa. Albumi ilmestyi sekä vinyylilevynä että C-kasettina.


title: Tappaiskeitto

text: Tappaiskeitto on savolainen perinneruokalaji, keitto, joka tehtiin yleensä syysteurastuksen aikaan eläimen sisäelimistä, verestä, perunasta ja jauhoista, ja joukkoon saattoi tulla myös lihaa. Myös juureksia ja sipulia lisättiin antamaan makua. Eläimenä käytettiin yleensä nautaa. Siihen voitiin lisätä myös mykyjä, jolloin siitä käytettiin nimitystä mykyrokka. Sisäelimet pilaantuvat nopeasti, joten ne oli käytettävä ruoaksi heti.


title: Tappaiskeitto

text: 1980-luvulla jokaiselle Savon silloiselle kunnalle äänestettiin omat perinneruoat. Tappaiskeitto äänestettiin Haukivuoren nimikkoruoaksi.


title: Tirvan lava

text: Tirvan lava on Valkealassa, Kymenlaakson maakunnassa, sijaitseva tanssilava. Lavan omistavat urheiluseura Tirvan Pamaus ja Tirvan Seudun Metsästysyhdistys ry. Tirvan lava valmistui vuonna 1955 ja on siitä lähtien ollut jatkuvasti toiminnassa. Nykyisin lavalla tanssitaan toukokuusta elokuuhun.


title: Black (yhtye)

text: Black oli englantilainen yhtye, jonka päälaulaja oli Colin Vearncombe (26. toukokuuta 1962 Liverpool – 26. tammikuuta 2016). Yhtyeessä vaikutti Vearncomben lisäksi David Dickie vuosina 1981–1983. Tämän jälkeen Vearncombesta tuli sooloartisti ja hän otti Blackin taiteilijanimekseen. Blackin tunnetuin kappale on ”Wonderful Life” vuodelta 1987. Vearncombe oli naimisissa ruotsalaisen laulajan Camilla Griehselin kanssa, joka vaikutti One 2 Many -yhtyeessä.


title: Jalasjärven rautatieasema

text: Jalasjärven rautatieasema () on rautatieliikennepaikka Alavallin kylässä, nykyisin Kurikkaan kuuluvassa entisessä Jalasjärven kunnassa Etelä-Pohjanmaalla rataosalla . Liikennepaikka sijaitsee 123 kilometrin päässä Tampereen ja 37 kilometrin päässä Seinäjoen rautatieasemalta. Liikennepaikan etäisyys Helsingin rautatieasemalta on 309,9 kilometriä. Henkilöliikennettä asemalle oli vuosina 1981–2006. Asema oli erittäin hiljainen, sillä siellä pysähtyi juna vain kerran viikossa suuntansa: perjantaisin Seinäjoelle ja sunnuntaisin Tampereelle/Helsinkiin.


title: Jalasjärven rautatieasema

text: Liikennepaikalla oli 51 metrin mittainen matkustajalaituri ratapihan läntisimmän raiteen rinnalla, mutta se purettiin vuonna 2013. Varsinaista asemarakennusta ei ole ja liikennepaikalla on ainoastaan laitetila. Liikenteenohjaustoiminnot hoidetaan kaukokäytöllä Seinäjoen kauko-ohjauskeskuksesta käsin.


title: Jalasjärven rautatieasema

text: Liikennepaikalla on kaksi noin 790 metrin pituista sivuraidetta, jotka sijaitsevat pääraiteen molemmin puolin. Näitä raiteita käytetään junien kohtaamisiin. Läntisimmältä raiteelta erkanee lisäksi noin kolmensadan metrin mittainen kuormausraide.


title: Kanchipuram

text: Kanchipuram, Kanchi tai Kancheepuram () on kaupunki ja kunta Tamil Nadun osavaltiossa, Intiassa. Se on Kancheepuramin piirikunnan keskus. Vuonna 2011 siellä asui 221 749 asukasta. Historiallisella ajalla kaupunki on kutsuttu nimillä Kachi ja Kachiampathi.


title: Kanchipuram

text: Kanchipuram on tunnettu temppeleistään ja silkkisistä sareistaan. Kaupungissa on useita merkittäviä temppeleitä, kuten Shivalle omistettu Ekambareswararin temppeli. Kanchipuramissa silkkisarit ovat kuuluisia koko Etelä-Intiassa ja niitä arvostetaan jopa Pohjois-Intiassa asti.


title: Kanchipuram

text: Kanchipuram on Etelä-Intian vanhimpia kaupunkeja. Se oli tamilin ja sanskritin kielien oppineisuuden keskus. Kanchipuramin loiston aika kesti 300–luvulta 800-luvulle, jolloin se oli Pallava-dynastian pääkaupunki.


title: Giorgio de Chirico

text: Giorgio de Chirico (10. heinäkuuta 1888 – 20. marraskuuta 1978), taiteilijanimeltään myös Népo, oli merkittävä italialainen esi-surrealistinen taidemaalari. De Chirico perusti taidesuuntauksen, joka tunnetaan nimellä "scuola metafisica" (metafyysinen taide).


title: Giorgio de Chirico

text: De Chirico syntyi 1888 Voloksessa Kreikassa italialaiseen perheeseen. Opiskeltuaan kuvataiteita Ateenassa ja Firenzessä de Chirico muutti Saksaan vuonna 1906 ja pääsi jatkamaan opintojaan Münchenin taidekatemiaan. Siellä hän perehtyi muun muassa Nietzschen ja Arthur Schopenhauerin filosofiaan sekä Arnold Böcklinin ja Max Klingerin teoksiin.


title: Giorgio de Chirico

text: Hän palasi Italiaan kesällä 1909 ja vietti ensin puoli vuotta Milanossa, jonka jälkeen hän muutti Firenzeen. Firenzessä hän maalasi ensimmäisen sarjansa metafyysisiä kaupunkikuvia ja muita tunnettuja varhaisteoksiaan. Vuonna 1911 hän päätti muuttaa Pariisiin, jossa hänen veljensä Andrea jo asui. Veljensä kontaktien kautta hän tutustui galleristipiireihin, minkä ansiosta hän kykeni järjestämään monia näyttelyitä merkittävissä taidegallerioissa. Näin hänen työnsä saivat pian laajaa julkisuutta. Muun muassa Pablo Picasso ja Guillaume Apollinaire huomasivat de Chiricon lahjakkuuden.


title: Giorgio de Chirico

text: Ensimmäisen maailmansodan puhjetessa de Chirico päätti muuttaa takaisin Italiaan, jossa hän jatkoi intensiivisesti maalaustyötään. Sodan päätyttyä hänen töitään alkoi olla yhä laajemmin esillä merkittävissä manner-Euroopan taidegallerioissa. Vuonna 1924 hän avioitui venäläisen ballerinan Raissa Gurievichin kanssa ja muutti jälleen Pariisiin. Muutaman vuoden kuluttua de Chiricon töitä oli esillä jo Lontoossa ja New Yorkissa.


title: Giorgio de Chirico

text: De Chirico tunnetaan parhaiten vuosien 1909 ja 1919 välisen metafyysisen kauden maalauksistaan, joita sävyttää intensiivinen ja usein painostavakin tunnelma. Ranskalainen kirjailija ja taidekriitikko Guillaume Apollinaire oli erityisen ihastunut de Chiricon teoksiin ja esitteli niitä monille merkittäville tuleville surrealisteille. De Chiricon työllä katsotaankin olleen voimakas vaikutus surrealismin kehitykseen. Muun muassa Max Ernst, Salvador Dalí, René Magritte ja Philip Guston ovat saaneet häneltä vaikutteita.


title: Giorgio de Chirico

text: Vuonna 1925 de Chirico julkaisi myös romaanin "Hebdomeros, il Metaphysician".


title: Parachutes

text: Parachutes on englantilaisen rock-yhtyeen Coldplayn ensialbumi, joka julkaistiin 10. heinäkuuta 2000 Britanniassa ja 7. marraskuuta Yhdysvalloissa. Albumilta julkaistiin neljä singleä, ”Shiver”, ”Yellow”, ”Trouble” ja ”Don’t Panic”.


title: Parachutes

text: "Parachutes" saavutti suosiota sekä kaupallisesti että kriitikkojen parissa. Se nousi nopeasti Britannian albumilistalla sijalle yksi, jossa se pysyi 33 viikkoa. Albumia on myyty maailmanlaajuisesti yli viisi miljoonaa kappaletta, ja Britanniassa se on myynyt seitsemänkertaista platinaa. Yhdysvalloissa se on myynyt kaksinkertaista platinaa. Albumi sai vuonna 2002 Grammy-palkinnon vaihtoehtomusiikin sarjassa.


title: Parachutes

text: Brittiläinen tuottaja Ken Nelson tuotti "Parachutesin" kappaleista yhtä lukuun ottamatta kaikki. Hän tutustui Coldplayhyn managerinsa Peten kautta, joka oli antanut Nelsonille yhtyeen ensimmäisen singlen. Nelson on väittänyt, että heti kun hän kuuli yhtyeen laulajan Chris Martinin äänen kappaleessa ”Bigger Stronger”, hän tajusi, että ”siinä oli jotakin erityistä”. Nelsonille ehdotettiin työtä Coldplayn ollessa esiintymässä Liverpoolissa englantilaisen indie rock -yhtyeen Gomezin kanssa. Nelson oli aikaisemmin tuottanut Gomezin debyyttialbumin, "Bring It On".


title: Parachutes

text: Coldplay aloitti albumin tekemisen vuonna 1999. He tekivät "The Blue Room" -EP:n brittiläisen tuottajan Chris Allisonin kanssa, mutta eivät pitäneet lopputuloksesta. Yhtye halusi enemmän valtaa, ja Nelsonin ajatus ”yhtyeiden auttamista tajuamaan omat ideansa, mieluummin kuin että hän tyrkyttäisi omaa näkemystään siitä, miltä hän haluaisi sen kuulostavan”, sai heidät valitsemaan hänet Allisonin sijasta. Nelsonin mukaan albumin tuottivat yhdessä hän ja Coldplay.


title: Parachutes

text: Coldplay suunnitteli äänittävänsä "Parachutesin" kahdessa viikossa. Kiertueet ja muut esiintymiset kuitenkin jakoivat äänityssessiot kahteen osaan: syyskuuhun 1999 ja huhti-toukokuuhun 2000. Yhtye aloitti albumin äänittämisen Rockfield-studioilla Walesissa, Matrix-studioilla ja Wessex Sound -studioilla, vaikka pääosa "Parachutesin" kappaleista on äänitetty Parr Street -studioilla Liverpoolissa. Coldplay työskenteli kolmessa studiohuoneessa Parr Streetissa ja äänitti suuren osan albumista yhdessä näistä huoneista: Projektistudiossa, jota tuottaja Ken Nelson kuvaili lähinnä demontekotilaksi". Myös Chris Allisonin tuottama kappale ”High Speed”, joka äänitettiin aikaisemmin Orinico-studioilla Lontoossa, sisällytettiin albumille. Albumin miksasi yhdysvaltalainen Michael Brauer New Yorkissa. Coldplayn levy-yhtiö Parlophone oli alun perin suunnitellut palkkaavansa eri miksaajan kappaleille, jotka oli valittu singleiksi, mutta loppujen lopuksi Brauer miksasi kaikki.


title: Parachutes

text: Coldplayn konsertissa, jossa Nelsonille ehdotettiin albumin tuottamista, Nelson oli huomannut, että yhtyeen esitys oli "turhan hermostunutta [...] niin että he vain riensivät kappaleet läpi, eikä kuuntelemisesta tahtonut tulla mitään". Niinpä Nelson soitattikin yhtyeellä studiossa kaikki albumin kappaleet ja kertoi, miten ja millä tempolla kappaleet pitäisi konserteissa soittaa.


title: Parachutes

text: Albumin kannessa on yhtyeen kertakäyttöisellä Kodak-kameralla ottama kuva karttapallosta. Karttapallo on ostettu W H Smith -vähittäiskaupasta kymmenellä punnalla, ja pallo näkyy myös kappaleiden ”Shiver” ja ”Don’t Panic” musiikkivideoilla. Yhtye on myös pitänyt palloa mukanaan kiertueillaan. Albumi omistettiin yhtyeen rumpalin Will Championin äidille Sara Championille, joka kuoli syöpään vuonna 2000.


title: Parachutes

text: Champion on todennut, että Nelsonin tuottamistyyli oli vapauttava ja helpottava. Tuloksena oli "levyllinen jylhiä ja tunnelmallisia sointuja". Champion on verrannut kappaleen tunnelmaa yhdysvaltalaisen rock-laulaja-lauluntekijä Lou Reedin vuoden 1972 kappaleeseen ”Perfect Day” ja sanonut, että "sanoitukset ovat kauniit ja ne ovat hyvin, hyvin iloiset, mutta musiikki on kovin, kovin surullista. Sillä tavalla ikään kuin voi musiikilla ja sanoituksilla luoda [erilaisia] tunnelmia"


title: Parachutes

text: "Parachutesissa" on sanottu olevan samanlainen vaihtoehtorock-soundi kuin englantilaisella yhtyeellä Radioheadillä albumiensa "The Bends" ja "OK Computer" aikana. Itse asiassa on väitetty, että albumin kaupallinen menestys saattaisi johtua Radioheadin yleisöstä, jonka karkotti "Kid A" -albumin yhtyeen uusi, kokeellisempi ja elektronisempi soundi.


title: Parachutes

text: Parlophone julkaisi "Parachutesin" Britanniassa 10. heinäkuuta 2000. Yhdysvalloissa sen julkaisi 7. marraskuuta 2000 Nettwerk. Albumia on myyty eri formaateissa: Parlophone ja Nettwerk julkaisivat sen CD:nä vuonna 2000, ja vuonna 2001 yhdysvaltalainen levy-yhtiö Capitol Records julkaisi sen C-kasettina. Seuraavana vuonna Parlophone julkaisi albumin myös vinyylilevynä.


title: Parachutes

text: Albumin yleinen versio sisältää kymmenen kappaletta; kymmenes kappale ”Everything's Not Lost” vaihtuu vähitellen lyhyeen piilotettuun kappaleeseen ”Life Is for Living”, joten kappale kestää kokonaisuudessaan 7:15. Albumin japanilainen versio sisältää kaikki yleisen version kappaleet sekä lisäksi kappaleet ”Careful Where You Stand” ja ”For You”. "Parachutesin" kolmas kappale ”Spies” sai huomiota Kiinan viranomaisilta, jotka pitivät sitä kommunismin vastaisena, ja albumi kiellettiin maassa. Coldplayn kitaristi Jonny Buckland piti tilannetta "hyvin outona".


title: Parachutes

text: Albumilta julkaistiin neljä singleä, ”Shiver”, ”Yellow”, ”Trouble” ja ”Don’t Panic”. ”Shiver” julkaistiin albumin ensimmäisenä singlenä Britanniassa kun Yhdysvalloissa ensimmäinen oli ”Yellow”. ”Troublen” julkaisun aikana Coldplay hylkäsi alkuperäisen suunnitelmansa ”Don’t Panicin” julkaisemisesta albumin neljäntenä singlenä, sillä heidän mielestään kolme singleä oli jo tarpeeksi. Silti kappale julkaistiin singlenä joissakin Euroopan maissa.


title: Parachutes

text: Coldplay on saanut "Parachutesin" julkaisun jälkeen useita palkintoja. Albumi sai "Q-lehden" vuoden parhaan albumin palkinnon vuonna 2000 ja oli samana vuonna ehdolla Mercury Music -palkinnon saajaksi tekniikka-sarjassa. Seuraavana vuonna albumi sai vuoden vaihtoehtoalbumin Grammy-palkinnon ja parhaan brittiläisen albumin palkinnon BRIT-palkinnon.


title: Parachutes

text: Brittiläiset kriitikot ottivat "Parachutesin" hyvin vastaan. MusicOMH:n kriitikko Michael Hubbard, kirjoitti että se on albumi, joka on "harvinaisen syvällinen, varsinkin siihen nähden miten nuoria yhtyeen jäsenet ovat", kun taas "The Guardianin" kriitikko kuvaili albumia "yhdeksi vuoden innostavimmista albumeista" ja lisäsi, että se sisältää "loistavia kappaleita, klassisia kitaroita ja upeaa laulamista".


title: Parachutes

text: Muuallakin kriitikot pitivät albumista. "Billboard"-lehden arvostelussa "Parachutesia" väitetään, ettei albumi "tuo mitään uutta pöytään", samalla kun sen "musiikilliset viittaukset ovat heti tunnistettavissa, ja niitä on vaikea katsoa läpi sormien". Silti arvostelussa lukee, että "Coldplay vaikuttaa niin taitavalta, että se pääsee kyllä ohi nuoruuden identiteettikriisistään", ja kriitikko pitää yhtyettä Yhdysvalloissa edelleen tulokkaana. "Rolling Stone" -lehden kriitikko Matt Diehl kirjoitti, että albumi "nousee lopulta vaikutteidensa yläpuolelle ja asettuu todella merkittäväksi". Allmusicin arvostelija MacKenzie Wilson kommentoi, että albumi esittelee yhtyeen "nuorina muusikkoina, jotka yhä hiovat miellyttäviä sointujaan", ja lisäsi, että ""Parachutes" ansaitsi kunnianosoituksensa, koska se seurasi kunnon popkappaleen perussääntöä: pidä tunteet todellisina ja aitoina.""Parachutes" menestyi hyvin Britanniassa. Kappaleen ”Yellow” suosio brittiläisissä klubeissa, pubeissa ja urheilutapahtumissa nosti albumin ensimmäisellä viikollaan Britannian albumilistalla sijalle yksi. Albumia on myyty Britanniassa noin 2 400 000, mikä oikeuttaa albumille seitsemänkertaisen platinan BPI:n asteikoilla.


title: Parachutes

text: "Parachutes" nousi sijalle 51 Yhdysvaltojen "Billboard" 200 -albumilistalla ja sijalle yksi "Billboard" Heatseekers -albumilistalla. Albumin ensimmäinen Yhdysvalloissa julkaistu single, ”Yellow”, auttoi nostamaan albumin myynnin yli 1,2 miljoonaan. Nielsen SoundScanin mukaan yli 2 700 000 levyä toimitettiin Yhdysvaltojen vähittäismyyjille, ja albumi sai kaksinkertaisesti platinaa myyneen levyn todistuksen RIAA:n asteikoilla hieman yli kuukausi yhtyeen kolmannen albumin, "X&Y:n", julkaisun jälkeen. Australiassa albumi on myynyt kolminkertaisesti platinaa (ARIA:n asteikolla) ja kaksinkertaista platinaa Kanadassa CRIA:n asteikolla).


title: Parachutes

text: Brittiläisen lehden "Music Weekin" mukaan "Parachutes" oli yksi kaikkien aikojen vaikuttavimmista albumeista hittisingleineen (”Shiver”, ”Yellow” ja ”Trouble”). Noin 2,4 miljoonan myynnillään Britanniassa se on päässyt sijalle 12 maan kahdenkymmenen 2000-luvulla eniten myyneen albumin listalla.


title: Parachutes

text: Albumi sijoittui Channel 4:n 100 kaikkien aikojen parhaan albumin listalla sijalle 14 ja "NME:n" 100 parhaan brittiläisen albumin listalla sijalle 33 vuonna 2006. Vaikka albumi oli suosittu sekä kaupallisesti että kriitikoiden parissa, Coldplayn laulaja Chris Martin on sanonut, että yhtyeen mielestä "Parachutes" ei ole hyvä levy: "Tiedämme että se on kamalaa musiikkia ja me yritämme aina ajatella mitä voisimme tehdä seuraavaksi."


title: Parachutes

text: Kaikkien kappaleiden tekijät ovat Berryman, Buckland, Champion ja Martin.


title: Pökkelökääpä

text: Pökkelökääpä ("Piptoporus betulinus") on kuolleissa ja kuolevissa koivuissa kasvava kääpä. Pökkelökääpä kuuluu lahottajasieniin.


title: Pökkelökääpä

text: Pökkelökäävän itiöemä on yksivuotinen, aluksi se on munan, myöhemmin munuaisen muotoinen. Yleensä sillä on lyhyt jalka. Yläpinta on kuiva, sileä ja harmaanruskea. Alapinta on valkea, vanhana korkinvärinen. Paksu maltokerros on korkkimainen ja valkoinen.


title: Pökkelökääpä

text: Hyvin yleinen koko Suomessa.


title: Pökkelökääpä

text: Pökkelökääpä aiheuttaa taloudellista vahinkoa koivun ruskolahottajana. Sitä voidaan käyttää tekstiilien värjäämiseen Pehmeää pökkelökääpää on perinteisesti käytetty neulatyynynä. Sitä on myös käytetty partaveitsen tms. terävän veitsen "tuppena", josta se on saanut norjankielisen nimensä knivkjuke eli veitsikääpä.


title: A Rush of Blood to the Head

text: A Rush of Blood to the Head on englantilaisen rockyhtye Coldplayn toinen studioalbumi, joka julkaistiin 26. elokuuta, 2002 Isossa-Britanniassa ja 27. elokuuta Yhdysvalloissa. Albumin tuottivat yhtye itse ja Ken Nelson.


title: A Rush of Blood to the Head

text: "A Rush of Blood to the Head" menestyi kaupallisesti paremmin kuin edeltäjänsä. Ison-Britannian listalla se sijoittui heti kärkeen ja myi ensimmäisellä viikolla 273 000 kappaletta, ja Yhdysvaltojen Billboard 200 -listalla levy debytoi sijalla viisi ja myi 144 000 kappaletta ensimmäisellä viikollaan. Albumia on myyty pelkästään Britanniassa yli 2,6 miljoonaa kappaletta ja maailmanlaajuisesti yli 11 miljoonaa kappaletta.


title: A Rush of Blood to the Head

text: Coldplay tuli suosituksi debyyttialbuminsa, "Parachutesin", ja erityisesti sen kappaleen ”Yellow” myötä. Albumi nousi ensimmäisellä viikollaan Britannian albumilistan kärkeen, ja yhtye huomattiin ”Yellow'n” avulla myös Pohjois-Amerikassa. Yhtye kuitenkin väitti, ettei sillä ollut toisen albumin paineita "A Rush of Blood to the Headia" äänittäessään. Alkaessaan puhua uudesta albumistaan lehdistölle yhtyeen jäsenet kuitenkin hermostuivat:


title: A Rush of Blood to the Head

text: Yhtye alkoi nauhoittaa uutta albumiaan Lontoossa viikko syyskuun 11. päivän iskujen jälkeen, jolloin yhtyeen "liikuttavat kappaleet ... saivat enemmän huomiota yleisöltä". Koska yhtye ei ollut ollut koskaan aikaisemmin Lontoossa, heillä oli keskittymisvaikeuksia. Siksi yhtye päätti siirtyä Liverpooliin, jossa he olivat äänittäneet osan "Parachutesin" kappaleista. Laulaja Chris Martinin mukaan albumista tuli yhtyeelle siellä pakkomielle.


title: A Rush of Blood to the Head

text: ”In My Place” oli ensimmäinen albumille äänitetty kappale. Yhtye myös julkaisi sen albumin ensimmäisenä singlenä, koska juuri tämä kappale sai yhtyeen haluamaan äänittämään toisen albumin ”kummallisen ajanjakson aikana, jolloin yhtye ei tiennyt mitä oli tekemässä” kolme kuukautta "Parachutesin" suosion jälkeen. Martinin mukaan: ”yksi asia sai meidät jatkamaan: 'In My Place:n' äänittäminen. Sitten muut kappaleet alkoivat tulla.” Yhtye äänitti yli 20 kappaletta albumille. Osaa uudesta materiaalista, kuten kappaleita ”In My Place” ja ”Animals”, soitettiin jo "Parachutes"-albumin kiertueella. Albumin nimi paljastettiin etukäteen yhtyeen kotisivuilla.


title: A Rush of Blood to the Head

text: Laulaja Chris Martin ja kitaristi Jonny Buckland työskentelivät lopullisten äänityssessioiden aikana Liverpoolissa yksinään ja vain viikonloppuisin. Joka maanantai he esittelivät muille yhtyeen jäsenille kehittämänsä kappaleideat. Martin meni eräänä iltana studiolle ja kirjoitti pianoriffin, joka oli juuri tullut hänen mieleensä. Tästä kappaleesta kehittyisi ”Clocks”, mutta koska yhtye oli tehnyt kymmenen kappaletta albumille ennen ”Clocksin” kirjoittamista, he ajattelivat, että oli jo liian myöhäistä lisätä kappale jo melkein valmiille albumille. Niinpä kappaleesta äänitettiin vain demo-versio, jonka etiketissä luki ”Songs for #3” ("kappaleita kolmannelle", eli yhtyeen kolmannelle albumille). Demo tallennettiin muiden viimeistelemättömien kappaleiden joukkoon.


title: A Rush of Blood to the Head

text: Coldplay oli valmis esittelemään albumia levy-yhtiölleen Parlophonelle kesäkuussa 2002. Martinin mielestä levy oli kuitenkin ”roskaa”, eikä yhtye ollut täysin tyytyväinen albumiin. Yhtye ja Parlophone päättivätkin lykätä albumin julkaisua ja siirtyä kiertueelle.


title: A Rush of Blood to the Head

text: Monet kappaleet hylättiin, koska ne kuulostivat samanlaiselta kuin yhtyeen ensimmäinen albumi "Parachutes". Martin on väittänyt, että "Parachutes II:n" tekeminen olisi ollut tylsää: ”Se olisi näyttänyt siltä kuin olisimme tyytyväisiä siihen, mitä olemme tehneet, emmekä olleet. Meille oli tärkeää edetä ja yrittää kehittää taitojamme muusikoina.” Kunnianhimoiset tavoitteet saivat yhtyeen hermostumaan: ”joskus harjoitussessiot keskeytyivät äkillisesti, kun yksi tai useampi Coldplayn jäsenistä uhkasi lopettavansa”. Kiertueen Glastonburyn konsertin jälkeen Coldplay palasi studioon äänittämään joitakin viimeistelemättömiä kappaleita. Kun Martinin ja yhtyeen managerin ystävä Phil Harvey oli kuullut ”Clocksin” demon, hän kehotti Martinia työstämään kappaletta välittömästi uudelleen. Harvey huomasi, että kappaleen säilöminen oli ristiriidassa kappaleen sanoituksien kanssa: ne käsittelevät kiireellisyyttä.


title: A Rush of Blood to the Head

text: Martin on sanonut, että albumin nimikappale on kunnianosoitus yhdysvaltalaiselle laulaja-lauluntekijälle Johnny Cashille, jota hän pitää yhtenä ”parhaista ... miehistä vain kitaran kanssa”.


title: A Rush of Blood to the Head

text: Albumi julkaistiin elokuussa 2002, kaksi kuukautta alkuperäistä julkaisuajankohtaa myöhemmin. Levy-yhtiö Parlophone julkaisi albumin 26. elokuuta Yhdistyneessä kuningaskunnassa. Yhdysvalloissa albumin julkaisi Capitol Records 27. elokuuta. Capitol julkaisi albumista vuonna 2008 remasteroidun version vinyylilevyllä osana "From the Capitol Vaults" -sarjaa.


title: A Rush of Blood to the Head

text: "A Rush of Blood to the Headin" kansikuvan suunnitteli valokuvaaja Sølve Sundsbø. "Dazed & Confused" -muotilehti oli palkannut Sundsbøn 1990-luvun lopulla. Hänen oli ollut tarkoitus tuottaa jotain, missä olisi ”teknologinen tuntuma, jotakin täysin valkoista”. Artistina hän yritti tehdä ”jotain mitä ei ollut tehty aikaisemmin, joka on käytännöllisesti katsoen mahdollista”; hän ehdotti kuvien ottamista 3D-skannerilla.


title: A Rush of Blood to the Head

text: Kuvien mallilla oli täysin valkoinen meikki, koska se tuottaa Sundsbøn mukaan ”parhaat tulokset”, mutta kuvassa mallilla oli myös twill-takki. Tietokone ei pystynyt lukemaan värejä, joten se korvasi ne piikeillä. Kone skannasi vain 30 senttimetriä kerralla, joten mallin päästä leikkautui puolet. Lehti piti kuvasta ja julkaisi sen.


title: A Rush of Blood to the Head

text: Martin näki kuvan lehdessä ja pyysi Sundsbølta lupaa kuvan käyttämiseen albumin kannessa. Martin kysyi Sundsbølta, mitä voitaisiin tehdä albumin singlejulkaisujen kansiin, ja Sundsbø ehdotti että kaikkien yhtyeen jäsenien päät skannattaisiin samaan tapaan.


title: A Rush of Blood to the Head

text: Albumi sisältää ”kitarapoppia”, balledeja ja akustisia kappaleista, joissa käytetään paljon kitaraa ja pianoa. U2-mainen, eeppinen albumin aloituskappale ”Politik”, pianovoittoinen ”Clocks” ja ”A Whisperin” äänekkäät kitarat laajensivat yhtyeen musiikkityyliä.


title: A Rush of Blood to the Head

text: Albumin äänittäminen syyskuun 11. päivän iskujen jälkeen antoi yhtyeelle tuoretta näkökulmaa:


title: A Rush of Blood to the Head

text: Suurin osa sanoituksista kertoo kiireellisyydestä. Martin on kommentoinut, että aikaisemmat kappaleet olivat rennompia, koska heidän mielialansakin oli mukavampi:


title: A Rush of Blood to the Head

text: Martin on myös selittänyt, liittyen kiireellisyyden teemaan, että albumin nimi tarkoittaa sitä, kun tekee jotakin impulsiivisesti. Uset albumin kappaleet kertovat ihmissuhteista. Nämä kappaleet perustuvat tositapahtumiin, mutta Martinin mukaan ne on kirjoitettu fiktiivisellä käänteellä:


title: A Rush of Blood to the Head

text: "A Rush of Blood to the Head" on saanut kunnianosoituksia lukemattomilta eurooppalaisilta kriitikoilta. Monien kriitikoiden mielestä albumi oli parempi kuin edellinen albumi "Parachutes". "The Guardian" -sanomalehden kriitikko Alexis Petridis kirjoitti, että yhtyeen ”uusi itsevarmuus on kaikkialla ... "Parachutesin" ujous on kadonnut.” Hän jatkaa: ”se kuulostaa albumilta, joka on valmis ottamaan maailman vastaan ja voittamaan.”


title: A Rush of Blood to the Head

text:
Albumia on kiitelty muuallakin kuin Euroopassa. "The New York Timesin" kriitikko Kelefa Sanneh ylisti albumia ja kehui sitä yhdeksi vuoden parhaista albumeista ja kutsui sitä ”säästeliäämmäksi, oudommaksi ja jopa tarttuvammaksi kuin edeltäjänsä”. "Rolling Stone" -lehden Rob Sheffield, joka ei pitänyt "Parachutesista", sanoi että ”"A Rush of Blood to the Head" on hermostuneempi, terävämpi, läpikotaisin yllättävä albumi”, ja lisäsi: ”missä "Parachutes" oli hermostuneen lapsen kömpelö päiväkirja, "A Rush of Blood" kuulostaa enemmän yhtyeeltä, jolla on luottamusta testata omia rajojaan.” Allmusicin kriitikko MacKenzie Wilson yhtyi yllä oleviin kommentteihin sanoen albumin olevan vahva. Wilson kehui Martin ”teroitettua” falsettia ja Bucklandia hänen ”naulitsevasta kitaratyöskentelystään”. Pitchfork Media -sivuston kriitikko Joe Tangari ei pitänyt albumista ja antoi sille arviossaan arvosanaksi vaatimattomat 5,1. Hän kehuu arviossaan yhtyeen monimuotoista äänimaailmaa, mutta toteaa samalla Coldplayn unohtaneen heidän alkuperäisen vahvuutensa, hyvät kappaleet. Osasyylliseksi Tangari nostaa tuottaja Ken Nelsonin, jonka loihtima soundimaailma Tangarin mukaan monesti hukuttaa alleen laulaja Chris Martinin äänen.
Tangari summaa arvionsa kertomalla tyttöystävänsä todenneen "A Rush of Blood to the Head" -albumin kuulostavan tylsältä ja kriitikon yhtyvän toteamaan."A Rush of Blood to the Head" myi ensimmäisellä viikollaan 273 924 kappaletta ja nousi Britannian albumilistan kärkeen. BPI on sittemmin antanut sille kahdeksankertaisen platinalevyn arvon, sillä albumi on myynyt yli 2,6 miljoonaa kopiota. Albumi pysyi yli vuoden Britannian albumilistalla, ja 2000-luvun albumeista sitä on myyty seitsemänneksi eniten.


title: A Rush of Blood to the Head

text: Yhdysvalloissa albumia myytiin ensimmäisellä viikollaan 144 000 kappaletta, ja se nousi siellä listan sijalle viisi. Se oli siis suurempi menestys kuin edeltäjänsä "Parachutes", joka debytoi Yhdysvalloissa sijalla 189 joulukuussa 2000. RIAA on sittemmin antanut albumille nelinkertaisen platinalevyn arvon. Albumia on myyty Yhdysvalloissa yli neljä miljoonaa kappaletta. Australiassa "A Rush of Blood to the Head" on myynyt viisinkertaista platinaa (yli 350 000 myytyä kopiota), ja nelinkertaista platinaa Kanadassa (yli 400 000 myytyä kopiota).


title: A Rush of Blood to the Head

text: "A Rush of Blood to the Head" on saanut useita brittiläisiä ja maailmanlaajuisia musiikkipalkintoja. Se oli vuonna 2002 "Q-lehden" vuoden albumi. Yhtye voitti samana vuonna kaksi Grammy-palkintoa: paras vaihtoehtomusiikin albumi ja paras duon tai yhtyeen laulukappale (kappaleesta ”In My Place”). "A Rush of Blood to the Head" oli vuonna 2003 BRIT-palkintogaalan vuoden paras brittiläinen albumi, ja yhtye voitti vuonna 2003 myös ensimmäisen vuoden kappaleen Grammynsä kappaleella ”Clocks”.


title: A Rush of Blood to the Head

text: Albumi on saanut myös muita kunnianosoituksia: "Billboard"-lehden kriitikot valitsivat sen vuonna 2002 vuoden albumiksi. Seuraavana vuonna se sijoittui sijalle 473 "Rolling Stone" -lehden listalla ”Rolling Stonen 500 kaikkien aikojen parasta albumia”. Vuonna 2007 julkaistulla listalla ”The Definitive 200 Albums of All Time” "A Rush of Blood to the Head" on sijalla 65.


title: A Rush of Blood to the Head

text: Lisäksi kappaleet ”In My Place” ja ”Clocks” voittivat Grammy-palkinnon.


title: A Rush of Blood to the Head

text: Kaikki kappaleet kirjoittaneet Berryman, Buckland, Champion ja Martin.


title: Pirkanmaan Vasemmistoliitto

text: Pirkanmaan Vasemmistoliitto on yksi Vasemmistoliiton 15 piirijärjestöstä. Piiritoimisto sijaitsee Tampereella. Pirkanmaan Vasemmistoliitolla on nykyisin yksi kansanedustaja ja kymmeniä kunnanvaltuutettuja. Parhaimmillaan, Vaaleissa 1999, Vasemmistoliitto ylsi kolmeen kansanedustajan paikkaan.


title: Pirkanmaan Vasemmistoliitto

text: Pirkanmaan Vasemmistoliitto julkaisi Hämeen Yhteistyö -sanomalehteä sen vuonna 1992 tapahtuneeseen konkurssiin asti. HY:tä seurasi viikkolehti Pirkanmaan Yhteistyö, joka ilmestyi vuoteen 1995. Piirijärjestön äänenkannattaja on 2013 marraskuussa perustettu verkkolehti Vasen Kaista.


title: Mikael Ramel

text: Mikael Ramel (s. 19. tammikuuta 1949) on ruotsalainen kitaristi ja laulaja. Hän on Susanna ja Povel Ramelin poika, ja Lotta Ramelin veli.


title: Mikael Ramel

text: Mikael Ramel vaikutti vuonna 1965 televisiosarjassa "Ramel i rutan" yhdessä isänsä kanssa. Sittemmin hän on tehnyt albumeja, kuten "Till dej", mutta hän ei ole saavuttanut erityisen suurta menestystä.


title: Mikael Ramel

text: Vuonna 1986 Ramel sai Karamelodiktstipendiet-stipendin. Sen jakoi hänen isänsä Povel Ramel, joka jakoi stipendiä vuodesta 1983 kuolemaansa asti vuoteen 2007.


title: Varsinais-Suomen Vasemmistoliitto

text: Varsinais-Suomen Vasemmistoliitto on yksi Vasemmistoliiton 15 piirijärjestöstä. Piiritoimisto sijaitsee Turussa Nummenmäen kaupunginosassa. Vasemmistoliittoa on Varsinais-Suomen vaalipiirissä äänestänyt noin 10 prosenttia kansalaisista. Puolueella on kymmeniä kunnanvaltuutettuja ja eduskuntavaaleissa se on saanut kaikilla osallistumiskerroillaan kaksi kansanedustajaa.


title: Varsinais-Suomen Vasemmistoliitto

text: Järjestön edeltäjä oli (1945–1990).


title: Alice Marble

text: Alice Marble () oli yhdysvaltalainen tennispelaaja, joka voitti 18 Grand Slam -mestaruutta vuosina 1936–1940. Viisi niistä tuli kaksinpelistä, kuusi naisten nelinpelistä ja seitsemän sekanelinpelistä.


title: Alice Marble

text: Marble muutti 5-vuotiaana perheensä mukana San Franciscoon. Hän oli rasavilli lapsi, joka kunnostautui baseballissa ja monissa muissa urheilulajeissa. Hänen veljensä suostutteli hänet kokeilemaan tennistä, ja Alice ryhtyikin pian harjoittelemaan lajia Golden Gate Parkissa. 15-vuotiaana sattui kuitenkin takaisku, sillä hän joutui tuntemattoman raiskaamaksi. Marble pääsi silti trauman yli ja voitti useita Kalifornian junioriturnauksia. Hän kärsi jälleen vastoinkäymisestä 1934, jolloin hän lyyhistyi Pariisissa käydyssä ottelussa, ja lääkärit totesivat hänellä keuhkopussitulehduksen sekä (virheellisesti) tuberkuloosin. Pitkällisen lepokauden jälkeen Marble palasi kilpakentille.


title: Alice Marble

text: Yhdysvaltain mestaruuskilpailuissa Marble voitti kaksinpelitittelin 1936, 1938, 1939 ja 1940. Hän voitti naisten nelinpelin Sarah Palfrey Cooken kanssa 1937, 1938, 1939 ja 1940. Lisäksi Marble vei sekanelinpelimestaruuden 1936 (parina Gene Makon), 1938 (Don Budge), 1939 (Harry Hopman) ja 1940 (Bobby Riggs).


title: Alice Marble

text: Wimbledonissa Marble voitti kaksinpelimestaruuden 1939 ja nelinpelin Cooken kanssa 1938 ja 1939. Sekanelinpelin hän voitti 1937 (parina Budge), 1938 (Budge) ja 1939 (Riggs). Wightman Cupin kilpailuvuosinaan 1933 ja 1937–1940 hän hävisi ainoastaan yhden kaksinpelin ja yhden nelinpeliottelun.


title: Alice Marble

text: Associated Press valitsi Marblen vuoden naisurheilijaksi 1939 ja 1940. Päätettyään loisteliaan amatööriuransa 1940 hän ryhtyi ammattilaiseksi ja ansaitsi suuria rahasummia näytösturnauksissa pelaamalla.


title: Alice Marble

text: Toisen maailmansodan aikana Marblen lentäjänä toiminut aviomies Joe Crowley kuoli taistelussa Saksan yllä. Vain joitakin päiviä aiemmin heidän yhteinen lapsensa oli kuollut keskenmenossa, joka oli auto-onnettomuuden seurausta. Marble yritti itsemurhaa. Hän kuitenkin toipui ja suostui 1945 ryhtymään Yhdysvaltain tiedustelun vakoojaksi. Hänen tehtäviinsä kuului yhteyden elvyttäminen sveitsiläiseen pankkiiriin, joka oli ollut aiemmin hänen rakastajansa, ja natsien taloustietojen hankkiminen. Operaatio päättyi, kun natsiagentti ampui häntä selkään. Hänet vedettiin pois tehtävästä toipumaan vammoistaan. Marblen vaikenemisen takia operaatiosta tiedettiin hyvin vähän. Tarina kerrottiin vasta hänen kuolemansa jälkeen, kun toinen omaelämäkerta "Courting Danger" (ISBN 0-312-92813-0) ilmestyi.


title: Alice Marble

text: Marble vaikutti suuresti rotuerottelun poistamiseen Yhdysvaltojen tenniksestä kirjoittamalla Althea Gibsonia tukevan pääkirjoituksen American Lawn Tennis -lehteen 1. heinäkuuta 1950. Hän kirjoitti muun muassa, että jos Gibsonille ei annettaisi mahdollisuutta kilpailla, ”se olisi hävittämätön leima sitä peliä vastaan, jolle olen omistanut suurimman osan elämästäni, ja olisin syvästi häpeissäni”. 23-vuotias Gibson sai osallistua Yhdysvaltain mestaruuskilpailuihin 1950, ja hänestä tuli ensimmäinen Grand Slam -tapahtumassa kilpaillut afroamerikkalainen pelaaja.


title: Alice Marble

text: Marble valittiin International Tennis Hall of Famen jäseneksi 1964. Hän kuoli pernisiöösin anemian heikentämänä Kalifornian Palm Springsissä sijaitsevassa sairaalassa 13. joulukuuta 1990.


Machina II/The Friends & Enemies of Modern Music on The Smashing Pumpkins kuudes studioalbumi. Albumia ei saa kaupasta, vaan se julkaistiin ainoastaan internetissä ilmaiseksi.


title: Machina II/The Friends & Enemies of Modern Music

text: Ainoat konkreettiset tuotteet ovat laulaja Billy Corganin itse tekemät 25 vinyyliboxia, jotka hän lahjoitti aktiivisimmille ihailijoille.


title: Pohjois-Pohjanmaan Vasemmisto

text: Pohjois-Pohjanmaan Vasemmisto on yksi Vasemmistoliiton 15 piirijärjestöstä. Se on Kainuun Vasemmiston ohella toinen puolueen kahdesta piiristä Oulun vaalipiirissä. Piiritoimisto sijaitsee Oulussa järjestötalolla.


title: Pohjois-Pohjanmaan Vasemmisto

text: Vasemmistoliitto on Oulun vaalipiirin toiseksi suurin puolue ja sen listalta on valittu jokaisissa sen olemassaolon aikaisissa eduskuntavaaleissa (1991–2011) kolme kansanedustajaa. Kunnallisvaaleissa 2012 Vasemmistoliitto sai 78 kunnanvaltuutettua Pohjois-Pohjanmaan kunnissa.Tulokset koko Oulun vaalipiirissä.


title: Alan Ladd

text: Alan Walbridge Ladd (3. syyskuuta 1913 Arkansas – 29. tammikuuta 1964 Palm Springs, Kalifornia) oli yhdysvaltalainen elokuvanäyttelijä. Laddin tunnetuimpia rooleja ovat Philip Raven elokuvassa "Vainottu" (1942) ja Shane elokuvassa "Etäisten laaksojen mies" (1953).


title: Alan Ladd

text: Ladd syntyi 1913 Arkansasissa, ja Laddin isän kuoltua perhe muutti Kaliforniaan. Nuoruudessaan Alan Ladd menestyi uinnissa ja kilpajuoksussa ja oli osallistumassa vuoden 1932 olympialaisiin. Loukkaantuminen kuitenkin esti osallistumisen, ja Ladd alkoi elättää itseään erilaisilla hanttihommilla.


title: Alan Ladd

text: Ladd päätyi lopulta Warner Bros.in 1930-luvun puolessavälissä, ja hän onnistui saamaan pieniä sivurooleja kymmenistä elokuvista, muun muassa "Vaarojen laiva" (1937), "Citizen Kane" (1941) ja "Rautahermoisia ruutiukkoja" (1941). 168-senttistä Laddia pidettiin alkuun liian pienikokoisena tähtirooleihin, mutta Hollywood-agentti Sue Carol (hänen toinen vaimonsa) vakuuttui Laddin potentiaalista ja lopulta Laddin ura alkoi saamaan tuulta alleen.


title: Alan Ladd

text: Laddin läpimurtorooli oli raa’an murhaajan osa elokuvassa "Vainottu" (1942), ja Ladd tähditti vastanäyttelijättärensä Veronica Laken kanssa myös seuraavia menestyselokuvia "Lasiavain" (1942) ja "Sinisen dahlian mysteeri" (1946). Hiljaisen karismaattisesta Laddista tuli yksi 1940- ja 1950-lukujen suosituimmista elokuvatähdistä ja hän soveltui luontevasti esim. toimintaelokuviin ja lännenelokuviinkin. Ladd pääsi esittämään myös mm. Jay Gatsbya Kultahattu-sovituksessa "Kohtalokasta valtaa" (1949) ja kapteeni Careyta elokuvassa "Pettäjän jäljillä" (1950), ja vuonna 1953 hän teki ehkä tunnetuimman roolityönsä salamyhkäisenä Shanena klassikossa "Etäisten laaksojen mies".


title: Alan Ladd

text: Suurimman menestyksen hiivuttua 1950-luvun puolivälissä Ladd työskenteli kuitenkin aktiivisesti kuolemaansa asti. Ladd nähtiin mm. Sophia Lorenin vastanäyttelijänä elokuvassa "Poika delfiinin selässä" (1957) ja Olivia de Havillandin vastanäyttelijänä elokuvassa "Ylpeä kapinallinen" (1958).Laddin myöhäisuran kuuluisin roolityö oli hänen viimeisessä elokuvassaan "Tyydyttämättömät" (myös toisinaan nimellä "Häikäilemättömät", 1964), missä hän näytteli juopottelevaa mykkäelokuvan tähteä.


title: Alan Ladd

text: Lisäksi 1948–1949 Laddilla oli oma radiokuunnelmasarjansa "Box 13", jossa hän esitti yksityisetsivä Dan Holidayta.


title: Alan Ladd

text: Ladd oli naimisissa kahteen otteeseen, ensin Marjorie Jane Harroldin (1936–1941, yksi lapsi) ja Sue Carolin (1942–1964, kaksi lasta) kanssa. Laddin kolme lasta (Alan Ladd Jr, David Ladd ja Alana Ladd) ovat myös onnistuneet luomaan uraa tuottajina ja näyttelijöinä, sekä hänen lapsenlapsensa Jordan Ladd on näyttelijätär. Viimeisinä vuosinaan masennuksesta ja alkoholiongelmista kärsinyt Ladd menehtyi vain 50 vuoden iässä alkoholin ja lääkkeiden yliannostuksen aiheuttamaan aivoödeemaan Palm Springsissä, Kaliforniassa vuonna 1964. Alan Ladd sai uraltaan tähden Hollywood Walk of Famelle.


title: Sitruunaväriminttu

text: Sitruunaväriminttu ("Monarda citriodora") on yrttikasvi. Se kuuluu minttukasveihin, jotka ovat lähtöisin Pohjois-Amerikasta. Sitruunaväriminttu ei ole varsinaisesti oikea minttu, mutta se kuuluu samaan sukuun muiden väriminttujen kanssa. Sitruunaväriminttu kasvaa noin 70–90 cm pitkäksi ja sillä on liilanväriset kukat. Kasvi on voimakkaan aromaattinen, ja siksi sen kukkia ja lehtiä käytetään tuoreena erilaisiin ruokiin. Kasvista voidaan valmistaa myös teetä, kuten muistakin minttukasveista.


title: Sitruunaväriminttu

text: Muita väriminttuja ovat muun muassa punaväriminttu ("Monarda didyma") ja preeriaväriminttu ("Monarda fistulosa").


title: Ainbusk

text: Ainbusk (alun perin Ainbusk Singers) on ruotsalainen vuonna 1983 perustettu laulukvartetti. Siihen kuuluvat Annelie Roswall, Birgitta Jakobsson, Josefin Nilsson ja Marie Nilsson-Lind. Yhtye on kotoisin Gotlannista.


title: Ainbusk

text: Yhtye palkittiin vuonna 1988 Karamelodiktstipendiet-stipendillä.


title: Tupoksen seisake

text: Tupoksen seisake tai pysäkki ( ) oli rautatieliikennepaikka Pohjois-Pohjanmaalla Tupoksen kylässä, joka sijaitsi vuoteen 1969 asti Kempeleen kunnassa, ja vuodesta 1970 lähtien Limingassa.


title: Tupoksen seisake

text: Liikennepaikka sijaitsi Pohjanmaan radan varrella kylän itäpuolella, Kempeleen ja Limingan rautatieasemien välisellä rataosuudella. Seisakkeelta matkaa Limingan asemalle oli 6,9 kilometriä, Kempeleen asemalle 5,7 kilometriä ja Oulun asemalle 17,3 kilometriä.


title: Tupoksen seisake

text: Liikennepaikka avattiin alun perin laiturivaihteena, mutta alennettiin sivuraiteen purkamisen myötä ennen lakkauttamistaan seisakkeeksi. Sivuraidetta käytettiin tavaran kuormaamiseen ja purkamiseen.


title: Tupoksen seisake

text: Tupos palveli rautatiepaikkana ympäristöä aina Tyrnävää myöten. Paperipuuta ja heinäpaaleja lähetettiin ja koneita, laitteita, kotieläimiä, rakennustarvikkeita tuotiin. Joskus hätätilassa raide toimi myös kohtauspaikkana vastakkaisista suunnista tuleville junille, kun Kempeleen ja Limingan asemilla oli tungosta. Erikoisesti sota-aikana Tupos oli vilkkaassa käytössä. Pysäkkirakennuksessa oli pieni odotustila ja posti hoidettiin myös siellä.


title: Daryl Hannah

text: Daryl Christine Hannah (s. 3. joulukuuta 1960 Chicago, Illinois) on yhdysvaltalainen näyttelijä. Hän teki elokuvadebyyttinsä vuonna 1978 Brian De Palman elokuvassa "Pahan voima" ja on sittemmin esiintynyt lukuisissa Hollywood-elokuvissa. Hannah näytteli muun muassa "Blade Runnerissa" (1982) ja molemmissa "Kill Bill" -elokuvissa (2003–2004).


title: Daryl Hannah

text: Hannahin vanhemmat erosivat pian hänen syntymänsä jälkeen, ja hänen äitinsä meni uusiin naimisiin liikemiehen ja elokuvaohjaajan Haskell Wexlerin veljen Jerrold Wexlerin kanssa.


title: Daryl Hannah

text: Hannah, joka on ollut kasvissyöjä 11-vuotiaasta lähtien, kasvoi kaksosten Don ja Page Hannahin sekä siskopuolensa Tanya Wexlerin kanssa. Hän kävi koulua Francis Parker Schoolissa ja Chicago Latin Schoolissa, kunnes siirtyi kuudennella luokalla Parkeriin. Lapsena Hannah menetti vasemman käden etusormen pään onnettomuudessa. Joissakin elokuvissa hän käyttää prosteettista sormenpäätä. Hannah kiinnostui elokuvista nuorena, osittain unettomuuden takia.


title: Daryl Hannah

text: Hannahin ura oli aluillaan, kun hänellä todettiin Aspergerin oireyhtymä. Hän oli oman kertomansa mukaan niin ujo, että se haittasi näyttelijäntöiden saamista, sillä hän ei aina uskaltanut vastata elokuvastudioilta saamiinsa soittopyyntöihin.


title: Daryl Hannah

text: Hannah ja näyttelijä Hilary Shepard Turner ovat kehittäneet kaksi pöytäpeliä, "Love It Or Hate It" ja "LIEbrary".


title: Daryl Hannah

text: Daryl Hannah on luonnonsuojeluaktivisti, joka on usein mukana mielenosoituksissa ja on jopa joutunut pidätetyksi muutaman kerran sen takia. Hän muun muassa vastustaa Keystone-öljyputkea, jota ollaan tekemässä Montanan ja Texasin välille. Hänellä on oma nettisivusto "dhlovelife.com". Hänen kotinsa toimii aurinkovoimalla ja hän ajaa biodieselautoa. Hän on yksi presidentti Obamalle ja kuvernööri Romneylle lähetetyn öljyputkea vastustavan avoimen kirjeen allekirjoittajista.


title: Iris Kähäri

text: Sirkka Iris Kähäri (19. maaliskuuta 1914 Viipuri – 20. helmikuuta 1995 Helsinki) oli suomalainen kirjailija. Koulutukseltaan Kähäri oli kansakoulunopettaja. Hän syntyi Viipurissa ja joutui lähtemään evakkoon kahdesti. Tämä leimasi koko hänen kirjailijanuraansa, jonka keskeisenä teemana oli kadotettu kotiseutu. Kähärin kieli on karjalaismurteen tapaan eloisaa ja temperamentikasta. Siitä on löydetty myös impressionismin vaikutteita.


title: Genesis (albumi)

text: Genesis on The Gods -yhtyeen vuonna 1968 julkaisema albumi. Tämä on ensimmäinen albumi, jolla tuleva Uriah Heep -kosketinsoittaja Ken Hensley on mukana.


title: Genesis (albumi)

text: Puoli 1


title: Genesis (albumi)

text: Puoli 2


title: Japanin Grand Prix 1993

text: Japanin Grand Prix 1993 oli Formula 1 -sarjan 547. osakilpailu. Se ajettiin 24. lokakuuta Suzukan radalla.


title: Japanin Grand Prix 1993

text: Kilpailun voitti McLaren-kuljettaja Ayrton Senna. Mika Häkkinen täydensi McLarenin pitkään kaivattua menestystä saavuttamalla uransa ensimmäisen palkintopallisijan ajamalla maaliin kolmantena.


title: War and Pain

text: War and Pain on Voivodin esikoisalbumi, joka julkaistiin 10. elokuuta 1984.


title: To Samuel a Son

text: To Samuel a Son on The Godsin vuonna 1970 julkaisema albumi.


title: To Samuel a Son

text: Puoli 1


title: To Samuel a Son

text: Puoli 2


title: M/S Polaris

text: M/S Polaris () on saksalaisen Schiffahrtsges. MS Polaris Heinz Corleis KG:n omistukseen rekisteröity conro-alus (kontti- ja ro-ro-aluksen yhdistelmä). Alus on rakennettu vuonna 1988 J.J. Sietas Werft -nimisellä telakalla Hampurissa, Saksassa. Laivan konttikapasiteetti (TEU) on 330. Kuollutta painoa "Polariksella" on 6 494 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Alus on rekisteröity Saksan lipun alle. Nykyään alus on aikarahdattu Stella Linesin liikenteeseen.


title: M/S Polaris

text: Vuonna 1988 alus luovutettiin saksalaisen Schiffahrtsges. MS Polaris Heinz Corleis KG:n omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään "Odin". Nykyisen nimensä alus sai vielä samana vuonna, kun Finncarriers vuokrasi sen reitille Suomi–Espanja–Alankomaat–Suomi.


title: M/S Polaris

text: Heinäkuussa 2006 Transfennica vuokrasi Polariksen Hangon ja Lyypekin väliseen liikenteeseen. Vuonna 2007 alus aikarahdattiin Stella Linesin liikenteeseen.


title: Hitomi Shimatani

text: Hitomi Shimatani (; s. 4. syyskuuta 1980) on japanilainen J-pop-laulaja.


title: Hitomi Shimatani

text: Shimatani aloitti uransa enka-laulajana, ja julkaisi ensimmäisen singlensä "Ōsaka no onna" vuonna 1999. Myöhemmin hänen musiikkityylinsä siirtyi J-poppiin ja Danceen. Shimatanin musiikkia on esiintynyt myös japanilaisissa videopeleissä ja animeissa.


title: The Gods Featuring Ken Hensley

text: The Gods Featuring Ken Hensley on The Godsin vuonna 1976 julkaisema kokoelma-albumi.


title: The Gods Featuring Ken Hensley

text: Puoli 1


title: The Gods Featuring Ken Hensley

text: Puoli 2


title: Maansiirtäjä

text: Maansiirtäjä on Marvel-kustantamon luoma superroisto, jonka ensiesiintyminen tapahtui "Defenders"-lehden numerossa 17 (1974). Maansiirtäjä kuuluu Romutusryhmänä tunnettuun rikollisjärjestöön. Maansiirtäjän loivat Len Wein ja Sal Buscema.


title: Maansiirtäjä

text: Suomessa Maansiirtäjä esiintyi ensimmäisen kerran "Hämähäkkimies" -lehden numerossa 9 (1987).


title: Maansiirtäjä

text: Henry Camp toimi ylikersanttina Yhdysvaltain armeijassa, ennen kuin joutui kokemaan häpeällisen erottamisen. Pian tämän jälkeen Camp ajautui rikoksen poluille ja jäätyään kiinni tuomittiin vankilaan. Siellä hän ystävystyi Dirk Garthwaiten, alias Romuttajan kanssa.


title: Maansiirtäjä

text: Garthwaite, yhdessä Campin ja kahden muun sellitoverinsa kanssa päättivät karata paikasta. Garthwaite kertoi voimasta jonka hän sai Karnillalta, Nornien kuningattarelta. Yhdessä kahden muun vangin Eliot Franklinin ja Brian Caluskyn kanssa nelikko sai käsiinsä Romuttajan voimien lähteen, lumotun sorkkaraudan. Ukkosmyrskyn voimasta Romuttaja sai takaisin voimansa ja antoi muillekin nelikon jäsenille suuret voimat sorkkarautansa kautta. Caluskysta tuli Paaluttaja ja Franklinista Pallosalama. Yhdessä he muodostivat Romutusryhmä-nimisen superroistojoukkueen, joita Romuttaja johti.


title: Maansiirtäjä

text: Romutusryhmä pakenee vankilasta ja aikovat toteuttaa Pallosalaman suunnitelman, jonka mukaan hän kiristäisi New Yorkilta pommillaan miljoonia dollareita. Ryhmän epäonneksi Puolustajat ja Luke Cage estävät katalat suunnitelmat.


title: Maansiirtäjä

text: Maansiirtäjä on vuosien varrella taistellut useiden eri Marvel-universumin sankareita vastaan, kuten Kostajia, Puolustajia ja useimmiten Thoria vastaan.


title: Maansiirtäjä

text: Tuonpuoleinen kaappasi Salatuissa Sodissa koko Romutusryhmän, myös Maansiirtäjän, taistelemaan supersankareita vastaan. Myöhemmin joukkio kuitenkin vangittiin jälleen ja ainoastaan Rautamiehen väliintulo esti joukkopaon. Ryhmä on myös liittynyt Paroni Zemon Pahuuden Mestareihin, jonka aikana Maansiirtäjä hakkasi Herkuleksen yhdessä muiden Romutusryhmäläisten kanssa miltei kuoliaaksi. Joukkio kuitenkin vangittiin jälleen.


title: Maansiirtäjä

text: Kuukausia myöhemmin Romuttaja itse vapautti toverinsa ja palautti jälleen heidän voimansa. Pallosalama tympääntyi kuitenkin Romuttajan johtajuuteen ja halusi saada haltuunsa koko Romutusryhmän yhteenlasketut voimat. Romuttaja murskasikin tämän käden Pallosalaman yrittäessä varastaa Romuttajan sorkkarautaa. Tällä kertaa mahtava Herkules kosti hakkaajilleen ja pieksi ryhmän.


title: Maansiirtäjä

text: Romutusryhmän voimat alkoivat hiipua, kun Asgardin yhteys maahan alkoi kadota. Ryhmä palkkasi tiedemies Arnim Zolan palauttamaan heidän voimansa. Tämän jälkeen Romutusryhmä valloitti kokonaisen planeetan, Polemachuksen, joka on mahtavan sotalordi Arkonin koti. Arkonin suurvisiiri kuitenkin petti heidät, ja Romutusryhmä pakeni paikalta.


title: Maansiirtäjä

text: Pian ryhmä otti yhteen Ukonnuolten kanssa. Ryhmä hävisi kuitenkin jälleen ja on sen jälkeen ottanut yhteen monien sankarien kanssa. Lopulta Romutusryhmä palasi Lautalle, Rykerin Saaren huippuvarmaan vankilaan, mutta pakeni sieltä äskettäisen suurpaon yhteydessä


title: Maansiirtäjä

text: Toisin kuin esimerkiksi Pallosalama, Maansiirtäjä on aina pysynyt uskollisena Romuttajalle ja on joutunut eroon Romutusryhmästä ainoastaan jouduttuaan vangituksi.


title: Maansiirtäjä

text: Maansiirtäjällä on tehostetut fyysiset voimat, joiden avulla hän nostaa useita tonneja. Nämä voimat ovat aikaansaannoksia asgardilaisesta magiasta. Maansiirtäjä omaa myös uskomattoman kestävyyden, jonka ansiosta hän kestää suuria iskuja, kuten luoteja. Maansiirtäjä onkin käytännössä täysin luodinkestävä. Maansiirtäjän vastaanottamat voimat muokkasivat hänen koko kehoaan kuten luita, lihaksia ja ihoa paljon kestävämmäksi. Maansiirtäjällä on myös ihmistä suurempi vastustuskyky myrkkyjä ja happoja vastaan. On kuitenkin huomion arvoista, että Maansiirtäjällä on suuremmat voimat niskan, olkapäidensä ja jalkojensa alueella kuin mitä muilla Romutusryhmän jäsenillä (lukuun ottamatta kenties itse Romuttajaa). Tämä johtuu hänen hyökkäystavastaan, jonka aikana hän puskee vastustajaansa aggressiivisesti suurella nopeudella ja voimalla.


title: Maansiirtäjä

text: Maansiirtäjällä on myös erikoisvalmisteinen haarniskoitu kypärä, joka suojaa myös hänen niskaansa ja olkapäitään.


title: Maansiirtäjä

text: Maansiirtäjän käyttämä luja kypärä kuitenkin vaikuttaa jonkin verran Maansiirtäjän näkökenttään supistaen sitä.


title: Maansiirtäjä

text:
Salatuissa Sodissa Hulktar pieksi Maansiirtäjän suunnilleen kertaiskulla tultuaan vaatimaan Romutusryhmää tilille Ampiaisen tappamisesta hiukan aiemmin:
- ja sen jälkeen Hulktar pyyhkii lattiaa ensin Maansiirtäjällä ja heti perään lopulla Romutusryhmällä, kunnes Titania ehtii paikalle ja alkaa naisten tappelu..


title: Maansiirtäjä

text: Maansiirtäjä esiintyy yhdessä muun Romutusryhmän kanssa -pelissä.


title: Gish

text: Gish on alternative rock-yhtyeen The Smashing Pumpkinsin ensimmäinen studioalbumi, joka julkaistiin vuonna 1991.


title: Gish

text: Kaikki kappaleet kirjoittanut Billy Corgan, paitsi kappaleen "I Am One" teossa mukana oli James Iha.


title: Gish

text: Albumi nauhoitettiin joulukuun 1990 & maaliskuun 1991 välisenä aikana Smart-studioilla Madisonissa, Yhdysvalloissa.I Am One sekä Tristessa nauhoitettiin uudelleen albumin nauhoituksen yhteydessä.


title: The Very Best Of The Gods Featuring Ken Hensley

text: The Very Best of The Gods featuring Ken Hensley on The Gods -yhtyeen vuonna 1989 julkaisema kokoelma-albumi. Albumilla on aivan sama kooste kappaleista kuin vuonna 1976 ilmestyneellä "The Gods featuring Ken Hensley" -levyllä.


text: Puoli 1


text: Puoli 2


title: Neva Eva

text: Neva Eva () on japanilaisen pop-laulaja Hitomi Shimatanin maxi-single, joka julkaistiin 6. kesäkuuta 2007.


title: Saara (Raamattu)

text:
Saara (hepr. "ruhtinatar") on Raamatun henkilö, Abrahamin sisarpuoli ja vaimo. Saara oli alun perin nimeltään Saarai. Hän oli Iisakin äiti. Iisakista polveutui Israelin kansa.
Nimen Saara Saarai sai Jumalan luvattua hänestä polveutuvan suuren kansan: Ensimmäinen Mooseksen kirja:


title: Saara (Raamattu)

text: Saara oli kymmenen vuotta Abrahamia nuorempi ja meni tämän kanssa naimisiin, kun he asuivat kaldealaisessa Urin kaupungissa.Saara oli noin kuusissakymmenissä, kun hän lähti Abrahamin mukana Urista ja asettui asumaan Haraniin. 65-vuotiaana hän lähti miehensä kanssa Haranista Kanaanin maahan. Siellä he asuivat jonkin aikaa vuoristossa sekä monissa muissa paikoissa, ennen kuin nälänhätä pakotti heidät menemään Egyptiin.


title: Saara (Raamattu)

text: Vielä ikääntyneenäkin Saara oli kaunis. Sen vuoksi Abraham oli etukäteen pyytänyt, että aina kun olisi tarpeellista heidän matkansa aikana, Saara sanoisi Abrahamin olevan hänen veljensä, jotteivät toiset tappaisi Abrahamia saadakseen Saaran. Egyptissä tämä johti siihen, että Saara vietiin faraon ruhtinaiden kehotuksesta tämän huonekuntaan. Jumalan puuttuminen asiaan esti kuitenkin faraota kajoamasta häneen. Sitten farao palautti Saaran Abrahamille ja pyysi heitä lähtemään maasta. Lisäksi hän huolehti siitä, että Abraham ja hänen omaisuutensa saatettiin turvallisesti matkaan.


title: Saara (Raamattu)

text: Kymmenen vuotta sen jälkeen, kun Saara ja Abraham olivat alun perin saapuneet Kanaanin maahan, 75-vuotias Saara pyysi miestään olemaan sukupuolisuhteissa hänen egyptiläisen palvelijattarensa Hagarin kanssa, jotta Saara saisi hänestä lapsia. Kun Hagar sai tietää olevansa raskaana, hän alkoi halveksia emäntäänsä. Saaran valitettua asiasta Abrahamille, tämä antoi vaimolleen täydet valtuudet kohdella Hagaria kuin palvelijatartaan. Saaran nöyryytettyä Hagaria tämä pakeni emäntäänsä mutta palasi sitten Jumalan ohjeiden mukaisesti, minkä jälkeen hän synnytti Ismaelin. Saara ja hänen miehensä asettuivat asumaan Gerariin. Sielläkin Abraham sanoi vaimoaan sisarekseen. Sitten Gerarin kuningas Abimelek lähetti hakemaan Saaran. Jälleen Jumalan puuttuminen asiaan esti Saaraan kajoamisen. Palauttaessaan Saaran Abrahamille Abimelek antoi tälle karjaa sekä palvelijoita ja palvelijattaria.


title: Saara (Raamattu)

text: Kun Saara vanhoilla päivillään kuuli vielä synnyttävänsä pojan, hän ei ottanut Jumalan lupausta vakavasti vaan nauroi lupaukselle. Kuitenkin 90-vuotiaana Saaralla oli ilo synnyttää Iisak. Silloin hän huudahti: ”Jumala on valmistanut minulle naurun: jokainen, joka kuulee siitä, nauraa minulle.” Tämä tarkoitti ilmeisesti lapsen syntymän aiheuttamaa ilon ja hämmästyksen naurua. Saara imetti poikaansa viitisen vuotta. Kun Iisak lopulta vieroitettiin, Abraham järjesti suuret juhlat. Tuossa tilaisuudessa Saara näki Hagarin pojan Ismaelin, joka oli nyt noin 19-vuotias, ’ilvehtivän’ eli leikkivän Iisakin kanssa pilkaten häntä. Nähtävästi Saara pelkäsi poikansa Iisakin tulevaisuuden puolesta ja pyysi sen vuoksi Abrahamia lähettämään Hagarin ja Ismaelin pois. Abraham teki niin. Yleisesti otaksutaan, että Saara oli poikansa Iisakin kautta koko Israelin kansan äiti. Suunnilleen 32 vuotta myöhemmin Saara kuoli 127-vuotiaana ja Abraham hautasi hänet ”Makpelan kedon luolaan”.


title: Saara (Raamattu)

text: Raamattu korostaa Saaran kuuliaisuutta ja alamaisuutta miehelleen, ja Uudessa testamentissa häntä pidetään kaikkien kristittyjen vaimojen esikuvana.


title: Koira haudattuna

text: Koira haudattuna (alkuperäiseltä nimeltä "Jake and the Fatman") on vuosina 1987–1992 esitetty yhdysvaltalainen 106-osainen rikosdraamasarja. TV-sarjaa ("Diagnosis: Murder") pidetään tämän sarjan spin-offina.


title: Koira haudattuna

text: Sarjan pääosissa näyttelevät William Conrad, Joe Penny ja Alan Campbell


title: Koira haudattuna

text: William Conrad näytteli Matlock-sarjan ensimmäisellä kaudella 1986 kaksiosaisessa jaksossa syyttäjä James L. McShanea. Tuottajat Dean Hargove ja Fred Silverman päättivät käyttää hahmoa esikuvana yhdellä päähahmoista uuteen tv-sarjaan, jota he tekivät CBS:lle. Joe Penny ja Alan Campbell myös näyttelivät kyseisissä jaksoissa.


title: Koira haudattuna

text: Piirisyyttäjä Jason Lochinvar ”J.L.” McCabe (William Conrad) on havaijilaissyntyinen piirisyyttäjä. Häntä kutsutaan myös nimellä Fatman, paksukainen. McCabe taisteli muun muassa Korean sodassa lentäjänä, kuten myös näyttelijänsä William Conrad toisessa maailmansodassa. McCabe on ollut myös liikennelentäjänä ja lentokouluttajana. Ennen uraansa syyttäjänä, hän toimi poliisina.


title: Koira haudattuna

text: McCabella on bulldoggi-rotuinen koira, Max, ja hän harvoin menee minnekään ilman koiraansa. McCabe polttelee jatkuvasti sikaria. Hänellä on poika Daniel McCabe, johon hänellä on huonot välit. Daniel esiintyi sarjassa kahdessa jaksossa ja kuoli jälkimmäisessä.


title: Koira haudattuna

text: Vaikka McCabe on varsin häijy murhasta epäiltyjä ja joskus myös työtovereitansa kohtaan, hänessä on myös kiltimpi puoli. Esimerkiksi joulun aikoihin hän käy jakamassa vähäosaisille ruokaa ja esiintyy lapsille joulupukkina.


title: Koira haudattuna

text: Jake Styles (Joe Penny) on McCabelle työskentelevä rikostutkija. Hänellä ja McCabella on melko erilaiset persoonat, ja siksi heillä onkin aika usein erimielisyyksiä. Tästä huolimatta McCabe luottaa Stylesiin.


title: Koira haudattuna

text: Styles eli suurimman osan lapsuudestaan ilman isäänsä, joka häipyi kertomatta siitä hänelle. Stylesin lapsuuden suurimpia esikuvia oli television lentäjä-ässä Skyhawk. Nuorempana hän harrasti nyrkkeilyä ja amerikkalaista jalkapalloa. Hänellä on siskot Gina ja Angie sekä veli Michael.


title: Koira haudattuna

text: Derek Mitchell (Alan Campbell) on McCaben apulainen. Hän olisi nuorempana halunnut opiskella musiikkia mutta haki oikeustieteelliseen vanhempiensa tahdosta.CBS esitti 106 Koira haudattuna -jaksoa viitenä tuotantokautena vuosina 1987–1992. Jaksot on nimetty melko tunnettujen swing-kappaleiden mukaan, kuten esimerkiksi ”They Can't Take That Away from Me” ja ”You Turned the Tables on me”. Sarjan ensimmäisen kauden tapahtumat sijoittuvat Los Angelesiin, mutta toinen, kolmas ja puolet neljännestä kaudesta sijoittuvat Havaijin Honoluluun. Neljännen kauden puolesta välistä sarjan loppuun asti tapahtumat sijoittuvat taas Los Angelesiin.


title: Koira haudattuna

text: Suomessa sarjan jaksoja esitettiin ensimmäisen kerran 1990-luvun alussa MTV:llä. Uusintana sarjan jaksoja esitettiin 1990-luvun lopulla MTV3-kanavalla ja vuonna 2010 MTV3 Sarja -kanavalla.


title: Blokkipuolue

text: Blokkipuolueiksi kutsutaan diktatorisesti johdetuissa maissa hallitsevan puolueen ohella sallittuja muita puolueita, jotka käytännössä tukevat hallitsevan puolueen valtaa eivätkä muodosta todellista oppositiota. Ilmiö liittyi varsinkin kylmän sodan aikaisiin kansandemokratioihin, joista useissa kommunistisen puolueen tosiasiallista yksinvaltaa tuki nimellisesti ei-kommunistisiin ideologioihin sitoutuneiden puolueiden muodostama blokki.


title: Blokkipuolue

text: Neuvostoliitossa samoin kuin suurimmassa osassa kansandemokratioista oli yksipuoluejärjestelmä eli kommunistinen puolue oli ainoa laillinen puolue. Itäisen Euroopan kansandemokratiosta blokkipuolueista muodostunut monipuoluejärjestelmä oli käytössä Saksan demokraattisessa tasavallassa, Puolassa, Tšekkoslovakiassa ja Bulgariassa. Nykyisistä kommunistivaltioista blokkipuolejärjestelmä on käytössä Kiinan kansantasavallassa, Korean demokraattisessa kansantasavallassa ja Vietnamissa. Myös Syyriassa on käytössä vastaavanlainen järjestelmä.


title: Blokkipuolue

text: DDR:ssä blokkipuolueiksi (saks. "Blockpartei") kutsuttiin puolueita, jotka olivat järjestäytyneet "Antifasistis-demokraattiseksi blokiksi". Neuvostoliiton miehitysviranomaiset perustivat tämän 14. heinäkuuta 1945 miehitysvyöhykkeelle perustettujen "antifasististen ja demokraattisten" puolueiden yhteistyöelimeksi. Myöhemmin antifasistista blokkia laajennettiin siten, että myös alueelle syntyneiden "joukkojärjestöjen" sallittiin liittyä siihen. Antifasistinen blokki muodosti siis myöhemmän Kansallisen rintaman ytimen.


title: Blokkipuolue

text: Vaikka kaikki DDR:ssä toimivat puolueet olivat Kansallisen rintaman jäseniä, ei maata hallitsevaa Saksan sosialistista yhtenäisyyspuoluetta SED:tä kutsuttu yleensä blokkipuolueeksi. Nimityksellä tarkoitettiin nimenomaan muita rintaman puolueita, jotka profiloituivat ennen muuta SED:n "apupuolueina". Ne tukivat virallisesti sosialistisen yhteiskunnan rakentamista Saksan maaperällä ja tunnustivat SED:n roolin "Saksan työväenluokan etujoukkona" ja maan politiikan muotoilijana. Viimeistään 1950-luvulta lähtien muut puolueet eivät enää kyenneet vetämään itsenäisiä poliittisia linjauksia, vaan ne olivat riippuvaisia SED:stä.


title: Blokkipuolue

text: Neuvostoliiton miehityshallinto Saksassa (joka yleisesti tunnetaan lyhenteellä SMAD) antoi jo 10. kesäkuuta 1945 "käskyn nro 2", jolla antifasististen ja demokraattisten puolueiden toiminta miehitysvyöhykkeellä sallittiin. Kesän kuluessa miehitysvyöhykkeellä rekisteröitiin neljä puoluetta, jotka muodostivat keskenään Antifasisti-demokraattisen blokin. Nämä olivat:


title: Blokkipuolue

text: 22. huhtikuuta 1946 SPD ja KPD yhdistyivät uudeksi puolueeksi, Saksan sosialistiseksi yhtenäisyyspuolueeksi SED:ksi. Se liittyi blokin jäseneksi, samalla SPD ja KPD tietysti poistettiin siitä.


title: Blokkipuolue

text: 1948 Antifasistiseen blokkiin liittyivät vielä Saksan demokraattinen talonpoikaispuolue DBD ja Saksan kansallisdemokraattinen puolue NDPD. Blokin muodostivat siis:Molemmat kesällä 1945 perustetut porvarilliset puolueet CDU ja LDPD syntyivät vapaan kansalaistoiminnan seurauksena. Niillä oli myös edeltäjiä sotaa edeltäneessä Weimarin tasavallassa. Sitä vastoin DBD ja NDPD syntyivät Neuvostoliiton miehitysviranomaisten ja saksalaisten sosialistien aloitteesta. Niiden tarkoituksena oli sitouttaa sosialistisen yhteiskunnan rakentamiseen sellaisia väestönosia, joiden perinteinen kosketuspinta sosialismiin oli vähäinen; maatalousväestöä (DBD) ja entisiä Kansallissosialistisen puolueen rivijäseniä ja Wehrmachtin rintamasotilaita. Sekä NDPD:n puheenjohtaja Lothar Bolz että DBD:n puheenjohtaja Ernst Goldenbaum olivat olleet Weimarin tasavallassa kommunistipuolueen jäseniä ja Kolmannen valtakunnan aikana maanpaossa Neuvostoliitossa.


title: Blokkipuolue

text: Blokkipuolueilla oli Saksan demokraattisessa tasavallassa kahdenlainen funktio. Niiden olemassaolo loi yhtäältä vaikutelman aidosti moniarvoisesta yhteiskunnasta, jossa vallitsi poliittinen vapaus valita eri puolueiden välillä. Toisaalta niiden tehtävänä oli sitouttaa yhteiskuntaan ja sosialismin rakentamiseen väestöryhmiä, joita Sosialistisen yhtenäisyyspuolueen oli hankala tavoittaa. Kristillisdemokraattien tehtävänä oli sitoa kristityt sosialismin rakentamiseen, liberaalidemokraattien taas keskiluokka, virkamiehet ja pienyrittäjät. Kansallisdemokraatit vetosivat ennen muuta kansallissosialistisen puolueen rivijäseniin, Wehrmachtin rintamasotilaisiin ja kansallismielisesti ajatteleviin. Talonpoikaispuolueen tavoitteena oli sitouttaa maaseudun väestö sosialistiseen yhteiskuntaan.


title: Blokkipuolue

text: Saksan demokraattisen tasavallan poliittisessa järjestelmässä blokkipuolueille oli taattu edustus niin parlamentissa, Kansankamarissa, piirikunta- ja piirineuvostoissa kuin kunnan- ja kaupunginvaltuustoissakin. Jokainen blokkipuolue lähetti Kansankamariin 52 edustajaa, mikä oli 10,4 % edustajien määrästä. Samoin blokkipuolueille oli taattu tietyt kiintiöt eri lautakuntiin ja valiokuntiin niin valtakunnallisella kuin paikallisellakin tasolla, samoin niille oli taattu tietty määrä ministerinpaikkoja valtioneuvostossa. Täten blokkipuolueet saattoivat ainakin muodollisesti myös tuoda edustamiensa väestöryhmien edut ja tarpeet esille eri elimissä.


title: Blokkipuolue

text: Toisin kuin maata hallitsevan SED:n, blokkipuolueiden jäseneksi oli verrattain helppo liittyä. Tämän johdosta monet poliittista tai virkamiesuraa havittelevat liittyivät blokkipuolueihin, koska ne pystyivät takaamaan verrattain nopeankin urakehityksen. Toisaalta valtion huippuvirat oli varattu vain SED:n jäsenille.


title: Blokkipuolue

text: 1980-luvun kuluessa blokkipuolueet alkoivat ottaa varovasti etäisyyttä SED:n linjasta. He tekivät tämän ennen muuta puolustamalla Neuvostoliitossa uuden puoluejohtajan Mihail Gorbatšovin aloittamia uudistuksia. DDR.n poliittisen järjestelmän hajotessa 1989 Kansallinen rintama hajosi, ja sen puolueet alkoivat ajaa itsenäistä politiikkaa. Kevään ja kesän 1990 aikana ne lopettivat itsenäisen toimintansa ja sulautuivat Saksan liittotasavallassa toimiviin sisarpuolueisiinsa. LDPD ja NDPD sulautuivat Vapaisiin demokraatteihin, CDU ja DBD taas kristillidemokraatteihin.


title: Blokkipuolue

text: Bulgarian kansantasavallassa oli Bulgarian kommunistisen puolueen (vuonna 1978 noin 817 000 jäsentä) myös Bulgarian maanviljelijöiden kansanliitto (noin 120 000 jäsentä). Jälkimmäisen, jo sotien välisellä ajalla perustetun puolueen tehtävänä oli sitouttaa maaseudun väestö sosialismin rakentamiseen ja edesauttaa maatalouden kollektivisointia. Yhdessä eräiden joukkojärjestöjen kanssa Bulgarian kommunistinen puolue ja Bulgarian maanviljelijöiden kansanliitto olivat yhdistyneet Isänmaalliseksi rintamaksi.


title: Blokkipuolue

text: Tšekkoslovakian sosialistisessa tasavallassa oli Tšekkoslovakian kommunistisen puolueen (vuonna 1976 noin 1,3 miljoonaa jäsentä) lisäksi erillinen Slovakian kommunistinen puolue (Slovakialla oli siis oma kommunistinen puolueensa, tšekeillä taas ei). Tämän lisäksi maassa toimi Tšekkoslovakian kansanpuolue (joka oli suunnattu lähinnä kristityille) ja Tšekkoslovakian sosialistinen puolue (joka edusti lähinnä kaupunkien keskiluokkaa). Slovakiassa toimivat Slovakian kommunistisen puolueen lisäksi Slovakian vapauspuolue ja Slovakian uudistamisen puolue. Kaikki nämä puolueet tunnustivat Tšekkoslovakian kommunistisen puolueen roolin kansankunnan poliittisena johtajana ja suunnannäyttäjänä sekä työväenluokan etujoukon edustajana. Ne myös tukivat varauksetta sosialismin rakentamista Tšekkoslovakiassa. Niillä ei siis ollut omaa, vapaasti muodostettua poliittista agendaa, eivätkä ne pystyneet päättämään itse poliittisesta linjastaan. Puolueet olivat yhdistyneet Tšekkoslovakian kansalliseksi rintamaksi DDR:n tapaan.


title: Blokkipuolue

text: Puolan kansantasavallan hallitseva puolue oli Puolan yhdistynyt työväenpuolue PVAP, joka syntyi 1948 kommunistisen Puolan työväenpuolueen ("Polska Partia Robotnicza", PPR) ja sosiaalidemokraattisen Puolan sosialistisen puolueen PPS:n yhdistyessä. Puolan yhdistyneen työväenpuolueen lisäksi maassa oli vuoden 1948 jälkeen kaksi laillista "porvarillista" puoluetta, jotka kuitenkin tukivat sosialistisen yhteiskunnan rakentamista ja Puolan yhdistyneen työväenpuolueen roolia kansankunnan poliittisena suunnannäyttäjänä. Nämä kaksi sallittua porvaripuoluetta olivat Yhdistynyt talonpoikaispuolue ZSL ja Demokraattinen liitto SD. Yhdistynyt talonpoikaispuolue katsoi olevansa ennen muuta Puolan maaseutuväestön (joka koostui itsenäisistä talonpojista, Puolan maataloutta ei muiden kansandemokratioiden tapaan ollut kollektivisoitu) etujen ajaja, Demokraattinen liitto taas kaupunkien keskiluokan. Vuonna 1976 Yhdistyneella sosialistipuolueella oli 2 450 jäsentä, Yhdistyneellä talonpoikaispuolueella 420 000 ja Demokraattisella liitolla 90 000. Näiden puolueiden lisäksi Puolan parlamentissa sejmissä oli edustettuina myös pieniä katolisia ryhmittymiä, kuten Kristillis-sosiaalinen unioni ("Unia Chrzescijansko-Spoleczna", UChS), PAX-liike ja Puolan katolis-sosiaalinen liitto PZKS. Yhdistyneellä sosialistipuolueella oli maan vaalilain mukaan aina ehdoton enemmistö sejmissä (toisin kuin DDR:n SED:llä).


title: Blokkipuolue

text: Kiinan kansantasavallassa toimii Kiinan kommunistisen puolueen lisäksi kahdeksan "demokraattista" puoluetta, joiden katsotaan edustavan niiden kiinalaisten etua, jotka eivät tue kommunistista puoluetta. Yhdessä kommunistisen puolueen ja eräiden joukkojärjestöjen kanssa nämä muodostavat Kiinan yhdistyneen rintaman. Sallitut puolueet ovat:Korean demokraattista kansantasavaltaa hallitsee Korean työväenpuolue, minkä lisäksi maassa on kaksi muuta sallittua poliittista puoluetta, Korean sosiaalidemokraattinen puolue ja Chondoist Ch'ôngu -puolue. Yhdessä nämä muodostavat Demokraattisen isänmaan yhdistämisen rintaman, johon kuuluu myös esimerkiksi Korean pioneerijärjestö, Korean työväenpuolueen nuorisojärjestö Kim Il-Sungin sosialistinen nuorisoliitto, Korean demokraattinen naisjärjestö ja Korean Punainen risti.


Stereogramofoni – Sinkkuelämää vuosien varrelta on Leevi and the Leavingsin vuonna 2001 julkaistu singlekokoelma-albumi. Albumi sisältää kahden levyn verran lauluja, jotka kaikki ovat yhtyeen singlejulkaisuilta vuosilta 1978–1989.


title: Stereogramofoni – Sinkkuelämää vuosien varrelta

text: Kaikki kappaleet on säveltänyt, sanoittanut, sovittanut ja laulanut Gösta Sundqvist lukuun ottamatta ”Rakas Annika…” -kappaletta, jonka on laulanut yhtyeen silloinen rumpali Reijo Inna. Kappaleilla soittavat kaikki yhtyeessä vuosien varrella mukana olleet muusikot.


text: Levy 1


text: Levy 2


title: Paini kesäolympialaisissa 1948

text: 1948 kesäolympialaisten painissa kilpailtiin kahdeksassa sarjassa sekä kreikkalais-roomalaisessa että vapaapainissa.


title: Kakka-hätä 77

text: Kakka-hätä 77 on turkulainen punk-yhtye.


title: Kakka-hätä 77

text: Yhtye perustettiin kitaristi-laulaja Teemun mukaan kännissä Kari Peitsamon keikalla. Yhtyeen oli aluksi tarkoitus soittaa nopeaa garage-punkkia, taitojen puutteen takia yhtye päätti mennä sieltä ”mistä aita on matalin”. Yhtyeen esikuvia ovat Eppu Normaali, Problems?, Kollaa kestää, Korroosio, Sehr Schnell, Sensuuri, Ypö-Viis sekä ulkomaiset punk-yhtyeet.


title: Kakka-hätä 77

text: Yhtyeen esikoisalbumi, 22 minuuttia pitkä "Totaalinen kakkahätä", julkaistiin vuonna 2007 ja se nousi ilmestymisviikollaan Suomen virallisen albumilistan sijalle 15.


title: Kakka-hätä 77

text:
Laulaja-kitaristi Teemu soittaa myös yhtyeissä Pää Kii, Maho Neitsyt, The Heartburns, Nazi Death Camp ja Vaasankatu SS.
Rumpali Mirko taas puolestaan kitaroi ja laulaa They Stole A Million -bändissä, kitaroi The Dwyersissa ja soittaa rumpuja ja laulaa Maakuntaradio -nimisessä kokoonpanossa.


title: Kakka-hätä 77

text: Kari Peitsamo on tehnyt yhtyeestä kappaleen "Urgent need to poo-poo in 1977".


title: Kakka-hätä 77

text: Yhtye ilmoitti lopettamisesta lokakuussa 2011, mutta jatkoi kuitenkin vuosina 2012–2014 ja 2018.


title: Kuwaitin vaakuna

text: Kuwaitin vaakuna () koostuu kolmiraitaisesta kilvestä, jonka värit ovat samat kuin Kuwaitin lipussa. Kilven yläpuolella on kultainen haukka, joka on levittänyt siipensä. Vaakunan keskellä on purjehtiva kauppalaiva, dhow, jonka yläpuolella on kirjoitettu arabiaksi maan nimi "دولة الكويت" (Dawlat al-Kuwait) eli Kuwaitin valtio. Vaakuna nykyisessä muodossaan hyväksyttiin käyttöön 1962.


title: Roberto Regazzi

text: Roberto Regazzi (s. 20. elokuuta 1956 Bologna) on italialainen viulunrakentaja.


title: Ilmastopakolaisuus

text: Ilmastopakolainen on henkilö, joka pakenee kotipaikastaan muualle paikallisen ilmaston muuttumisen tai ympäristökatastrofin seurauksena. Ilmastopakolaisuutta seuraa sekä nopeista että hitaista ympäristön muutoksista kuten kuivuuskausista, aavikoitumisesta, merenpinnan noususta sekä äärimmäisten sääilmiöiden kuten hurrikaanien, syklonien, tulvien ja tornadojen lisääntymisestä, pitenemisestä ja voimistumisesta.


title: Ilmastopakolaisuus

text: Ilmaston lämpenemisen odotetaan merkittävästi lisäävän ilmastopakolaisuutta tulevaisuudessa. Professori Norman Myers Oxfordin yliopistosta on arvioinut, että ympäristöpakolaisia voi olla 200 miljoonaa vuoteen 2050 mennessä. Käänteinen ilmastonmuutos vähentää ilmastopakolaisuuden määrää.


title: Amanda Barrie

text: Amanda Barrie (s. 14. syyskuuta 1935) on englantilainen näyttelijä. Hänet muistetaan rikossarjasta "Bad Girls" ja lukuisista muista televisiosarjoista. Hän oli naimisissa teatteriohjaaja Robin Hunterin kanssa, mutta erosi hänestä vuonna 2004.


title: Surman siipien havinaa

text: Surman siipien havinaa on Rytmihäiriön vuonna 1991 julkaistu esikoisalbumi. Albumi on nauhoitettu kokonaisuudessaan studiolive-ottoina.


title: Surman siipien havinaa

text: Albumi julkaistiin alun perin ainoastaan LP:nä. Kappaleet julkaistiin ensimmäistä kertaa CD-muodossa vuonna 2003 ilmestyneellä kokoelmalevyllä "Surman vuodet – The Homicide Years". Vuonna 2011 Svart Records julkaisi albumista uusintapainoksen, jolloin se nousi Suomen virallisen listan sijalle 33.


title: Toshio Suzuki

text: Toshio Suzuki (s. 10. maaliskuuta 1955 Saitama, Japani) on entinen japanilainen Formula 1 -kuljettaja. Hän osallistui urallaan ainoastaan kahteen osakilpailuun kaudella 1993, saavuttamatta yhtään MM-pistettä. Parhaimmillaan Suzuki oli 12.


title: Paini kesäolympialaisissa 1936

text: 1936 kesäolympialaisten painissa kilpailtiin seitsemässä sarjassa sekä kreikkalais-roomalaisessa että vapaapainissa.


title: Klamydia (albumi)

text: Klamydia on Klamydian 22. elokuuta 2007 ilmestynyt albumi.


title: Klamydia (albumi)

text: Albumi debytoi Suomen virallisen albumilistan toisella sijalla, ja pysyi listalla yhteensä yhdeksän viikkoa.


title: Bumblebee

text: Bumblebee on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Bumblebee

text: Cybertron-planeetalta kotoisin oleva Bumblebee on pieni, innokas ja rohkea. Hän toimii Autobottien lähettinä ja tiedustelijana. Pienen kokonsa vuoksi Bumblebee uskaltaa mennä sinne minne muut eivät mene eivätkä pysty menemään, koska kukaan ei epäilisi hänen olevan mikään vaarallinen uhka. Hän ihailee suurempia Autobotteja ja erityisesti Optimus Primeä ja Prowlia, jonka myötä hän yrittää tulla hyväksytyksi ja tekeekin tämän takia asioita joita ei pitäisi. Bumblebee on kuitenkin kaikista energisin ja tarkkanäköisin Autoboteista, joka pystyy kykynsä ansiosta menemään vaikka veden alle tiedustelemaan tehtäväänsä varten. Fyysisesti Bumblebee on kuitenkin heikoin autoboteista, mutta korvaa tämän heikkouden suurella älykkyydellään.


title: Bumblebee

text: The Transformersissa Bumblebee on yksi pienimmistä ja fyysisesti heikoimmista Autoboteista. Toisaalta pienen kokonsa ansiosta Bumblebee kykenee tekemään työtään paremmin kuin useimmat muut Autobotit. Hän on tietoinen koostaan, ja usein se on auttanut häntä ystävystymään maapallon asukkaiden kanssa. Vaikka Bumblebee on pieni, hän on erittäin rohkea ja on yksi pidetyimmistä Autoboteista ja saa ansaitsemansa kunnioituksen. Mutta pienen kokonsa takia Bumblebee on toisinaan jäänyt helposti vangiksi.


title: Bumblebee

text: Bumblebeen tuhouduttua "The Transformers" -sarjan myöhemmässä vaiheessa Goldbug Quintesson-tiedemies rakentaa hänestä uudemman version, ja hahmosta tuli kypsempi. Hän säilytti edelleen kaikki aikaisemmat vahvuudet ja heikkoudet, mutta nyt hänellä oli vähemmän tarvetta saada muiden hyväksyntää.


title: Bumblebee

text: Hahmon äänenä toimi yhdysvaltalainen Dan Gilvezan.


title: Bumblebee

text: Elokuvassa Bumblebee on Optimus Primen luotettavin luutnantti. Vaikka hän ei ole vahvin Autobotti, Bumblebee korvaa tämän olemalla päättäväinen ja rohkea. Optimus Prime lähetti hänet maapallolle ennen muita Autobotteja keräämään tietoa. Bumblebee toimii parhaiten ollessaan yksin ja hiljaa, täyttääkseen tehtävänsä suojella Sam Witwickyä.


title: Bumblebee

text: Bumblebee ei elokuvassa muuntaudu kuplavolkkariksi vaan vuoden 1976 Chevrolet Camaroksi. Kuplaan kuitenkin viitataan kohtauksessa, jossa Bobby Bolivia kauppaa Sam Witwickylle Bumblebeetä. Myöhemmin elokuvassa Mikaela Banes ihmettelee sitä miksi Bumblebee muuntautuu "romu-Camaroksi", päättää Bumblebee kesken ajomatkan hankkia uudemman 2000-luvun mallin Camarosta.


title: Bumblebee

text: Bumblebee kärsii elokuvan ajan puheen puuttumisesta. Hänen puheprosessorinsa vahingoittui aikoinaan taistelussa Decepticoneja vastaan. Bumblebee kommunikoi lähinnä automuotonsa radion kautta, eri lähetysten vuorosanoilla ja laulujen sanoilla. Elokuvan lopussa Bumblebee kuitenkin puhuu omalla äänellään pari repliikkiä. Hahmon äänenä toimi Mark Ryan, mutta myöhemmissä elokuvissa Bumblebee ei puhunut omalla äänellään enää lainkaan.


title: Bumblebee

text: Bumblebeen toinen ja uudempi muuntautumismuoto elokuvassa oli prototyyppi vuoden 2009 Chevrolet Camarosta.


title: Bumblebee

text: "" -pelissä Bumblebee on Autobottien kampanjan ensimmäisen ja kolmannen tason ainoa pelattava hahmo. Hänellä mennään kuitenkin myös neljännen tason viimeinen tehtävä.


title: Bumblebee

text: "ssa" Bumblebee joutuu jättämään työnsä Samin suojelijana, sillä Sam halua elää normaalia elämää ja sen vuoksi ei halua Bumblebeetä mukaan yliopistoon. Bumblebee palaa takaisin muiden Autobottien luokse. Bumblebee myöhemmin auttaa Optimus Primea pelastamaan Samin, Mikaelan ja Leon Megatronilta. Hän on Skidsin ja Mudflapin ohella Samin ja muiden seurana aina siihen asti, kun he Egyptissä pyrkivät pääsemään NESTin sotilaiden luokse ja elvyttämään Megatronin tappama Optimus Johtajuuden Matrixilla.


title: Bumblebee

text: "" -pelissä Bumblebee on yksi viidestä Autobottikampanjan pelihahmosta. Bumblebee käyttää aseinaan solaariplasmakanuunaa ja ohjuslaukaisinta, joka ampuu kuusi ohjusta kerralla. Erikoiskykynä hänellä on tainnutus, joka lamauttaa ympärillä olevat viholliset väliaikaisesti.


title: Bumblebee

text: Elokuvassa "" Bumblebee ei enää elä Samin kanssa. Hän osallistuu elokuvan alussa Sideswipen sekä kahden uuden Autobotin, n ja n, ohella Iranissa sijaitsevan laittoman ydinvoimalaitoksen lakkauttamiseen. Kun Sam ilmoittaa Laserbeakin hyökkäyksestä työpaikallaan NESTille ja Charlotte Mearingille, Bumblebee palaa hetkeksi Samin luokse ja nämä päättävät salaa ottaa selvää Decepticonien suunnitelmista. Dreadien ajaessa heitä takaa, Bumblebee ja Dino tappavat yhden heistä, Hatchetin. Chicagon taistelussa Bumblebee on vähällä joutua Soundwaven tappamaksi. Mutta sitten Soundwaven huomio herpaantui Wheelien ja Brainsin sabotoimasta aluksesta, jolloin Bumblebee saa tilaisuuden tappaa tämän.


title: Bumblebee

text: Bumblebeen robottimuoto on osittain aikuistuneemman näköinen.


title: Bumblebee

text: "" -videopelissä Bumblebee on kampanjatilan ensimmäisen tason pelihahmo. Bumblebee käyttää aseenaan plasmakanuunaa ja konepistoolia ja kykyinään hänellä ovat "Orbital Beacon", joka paikantaa vihollisten sijainnit, sekä "Melee Spin", eli pyörähdyshyökkäys.


title: Bumblebee

text: Elokuvassa "Transformers – Tuhon aikakausi" Bumblebee on Cemetery Windin agenteilta piileskelläkseen vaihtanut muuntautumismuodokseen vuoden 1967 Chevrolet Camaron ja Optimus Primen ollessa poissa hän oli omaksunut Autobottien johtajuuden. Autobottien paetessa KSI:n tehtaalta sinne tekemänsä hyökkäyksen jälkeen hän vaihtaa muuntautumismuodokseen vuoden 2014 konsepti-Camaron ja hänen robottimuotonsakin kokee samalla muutoksen. Hongkongin taistelussa hän saa avukseen Dinobotti Strafen.


title: Bumblebee

text: Elokuvassa esiintyy myös KSI:n rakentama kauko-ohjattava ja molekylaarisesti muuntautuva transformeri nimeltä Stinger, joka rakennettiin Bumblebeen "paremmaksi" kopioksi. Toisin kuin Bumblebee, Stinger ei ikinä poista kasvosuojusta kasvoiltaan ja muuntautuu punamustaksi Pagani Huyaraksi muuttamalla muotoaan molekylaarisesti perinteisen muuntautumisen sijaan, kuten muutkin KSI:n luomukset. Kiinassa Megatronin mielen valtaama Galvatron onnistuu ottamaan hallintaansa Stingerin ja muut KSI:n luomukset tehdäkseen näistä osan uutta Decepticon-armeijaansa. Hongkongin taistelussa Bumblebee kuitenkin tappaa Stingerin ja syöttää tämän pään Strafelle.


title: Bumblebee

text: Bumblebeen toinen esiintyminen animaatiosarjassa sitten ensimmäisen 1980-luvun The Transformers-sarjassa.


title: Bumblebee

text: Hän on nuorin ja energisin Autobotti, joka usein vitsailee asiasta kuin asiasta. Bumblebee kuuluu Optimus Primen korjausryhmään, jotka lähetettiin korjaamaan epäkunnossa olevia avaruussiltoja. Kaikki kuitenkin muuttui, kun Decepticonien alus hyökkäsi heidän kimppuunsa ja lähes tuhosi Autobottien aluksen. Samalle he vahingossa menivät yhden avaruussillan läpi toiselle galaksille, jossa heidän kohtaloksi koitui pudota maapallolle. Iskeydyttyään Detroitiin Autobotit olivat staasissa 50 vuotta, kunnes he heräsivät taas. Detroitissa Bumblebee teki heti tuttavuutta maan asukkaan Sari Sumdacin kanssa.


title: Bumblebee

text: Bumblebeen äänenä toimii Young Artist palkittu näyttelijä Bumper Robinson.


title: Bumblebee

text: "issa" Bumblebee on Autobottien nuori viestittäjä, joka nähtiin pelissä ensi kerran kun hän välitti Optimukselle ja Ratchetille tiedon Zeta Primen kuolemasta ja siitä alkaen Bumblebee taisteli Optimuksen riveissä. Jopa senkin jälkeen, kun Suurneuvosto nimitti Optimuksen uudeksi Primeksi. Bumblebee käyttää aseinaan ionitykkiä ja energonterää.


title: Bumblebee

text: Animaatiosarjassa "" Bumblebee muistuttaa enemmän elokuvasarjan versiotaan. Hänen robottimuotonsa ja ajoneuvomuotonsa ovat hyvin samanlaiset kuin Michael Bayn ohjaamassa "Transformers"-elokuvasarjassa. Lisäksi tässäkin Bumblebeen äänimekanismi on vaurioitunut, joten puhumisen hän käyttää vain äännähdyksiä. Bumblebee ystävystyi Maassa Raf Esquivel -nimisen pojan kanssa.


title: Bumblebee

text: Bumblebeen haarniska oli sarjan kahdella ensimmäisellä kaudella keltainen mustilla raidoilla. Mutta "Beast Huntersissa" hän vaihtoi värinsä mustaksi keltaisilla raidoilla hämätäkseen Decepticoneja.


title: Bumblebee

text: Sarjan lopussa Bumblebeen äänimekanismi korjaantuu, kun hän putoaa Omegalukkoon, ja pystyi jälleen puhumaan kunnolla. Bumblebeen äänenä on Will Friedle.


title: Bumblebee

text: Bumblebee esiintyy päähenkilönä animaatiosarjassa "", joka on jatkoa "Transformers: Primelle", mutta jossa on myös piirteitä sarjasta "". Will Friedle jatkaa lisäksi Bumblebeen ääninäyttelijänä.


title: Bumblebee

text: Bumblebee toimi saavutuksistaan huolimatta Cybertronin jälleenkansoituksen jälkeen pelkkänä katupoliisina Eliittivartioston kadetti Strongarmin kanssa. He joutuivat tekemisiin sääntöjä rikkovan Sideswipen kanssa. Sitten hän sai näyn Optimus Primesta, joka neuvoi häntä menemään Maahan. Bumblebeelle selvisi, että Decepticon-rikollisia kuljettanut vankialus "Alchemor" oli tehnyt pakkolaskun. Hänen oli mentävä luvattomasti Maahan avaruussillan kautta, mutta sai harmikseen seuraksi myös Sideswipen ja Strongarmin. Perillä ryhmään liittyivät myös aluksen vartija Fixit sekä vankeihin alun perin kuulunut Grimlock. He myös liittoutuivat Crown Cityn kaatopaikalla asuen Denny ja Russell Clayn kanssa.


title: Bumblebee

text:
Marvelin sarjakuvassa Bumblebee tuhotaan Action Force/Transformers-spesiaalissa. Samassa lehdessä ihmiset rakentavat hänet
Goldbugiksi. Myöhemmin Goldbugin tuhoaa Alikannasta supervoimat saanut Starscream. Ratchet rakentaa hänet takaisin Bumblebeeksi. Ratchet sanoo syyksi, että piti hänestä aina enemmän Bumblebee-muodossa. Bumblebee saa myös Pretender-kuoren, ja muita, jotka Ratchet korjaa henkiin ja jotka saavat Pretender-kuoret, ovat Starscream, Jazz ja Grimlock. Bumblebee, Jazz ja Grimlock osallistuvat Matrixin etsintään. Matrix oli kadonnut avaruuteen, koska oli jäänyt Optimus Primen entisen ruumiin sisään. Optimus Primelle oli rakennettu uusi ruumis Nebulon-planetaalla, jolloin hänestä tuli myös Powermaster. Hi-Q oli Optimuksen ihmiskumppani. Sen vanha ruumis lähettiin avaruuteen "haudattavaksi", koska sitä ei enää pystytty korjaamaan, eivätkä Autobotit huomanneet silloin ottaa talteen Matrixia.


title: Ntamo

text: Ntamo on kirjankustantamo, jonka Leevi Lehto perusti 2007. Kustantamo toimii on demand -periaatteella, eli kirjat painetaan yksi kerrallaan sitä mukaa kuin niitä tilataan.


title: Ntamo

text: Ntamo siirtyi toukokuussa 2017 Jarkko S. Tuusvuoren omistukseen. Tuusvuoren mukaan tieto- ja käännöskirjallisuuden osuus kustantamon julkaisutoiminnasta tulee vahvistumaan.


title: Ntamo

text: Helsinkiläisen Kirja kerrallaan -kustantamon lopetettua toimintansa sen kirjavalikoima siirtyi vuonna 2012 Ntamolle. Painatuksen tekee nykyään Books on Demand. Aiemmin kirjat painettiin Juvenes Printissa, yhdysvaltalaisella Lulu.comilla ja Kirja kerrallaan -kustantamon painossa.


title: Ntamo

text: Ntamo on julkaissut muun muassa seuraavien kirjailijoiden teoksia:


title: On demand

text: On demand tarkoittaa palvelua tai toimintaa, joka vastaa sen käyttäjän tai asiakkaan tarpeeseen tarvittaessa tai vaadittaessa. Yleensä on demand -palvelun arvo liittyy siihen, että palvelun tarjoaja tai kuluttaja ei joudu tekemään ennakkoon taloudellisia panostuksia, vaan maksu suoritetaan vain palvelua tai toimintoa käytettäessä, ja näin myös on demand -palvelut ovat niiden käyttäjille usein normaalia edullisempia.


title: Romuttaja

text: Romuttaja on Marvel-kustantamon luoma superroisto, jonka ensiesiintyminen tapahtui amerikkalaisen "Thor"-lehden numerossa 148 (1968). Romuttaja kuuluu Romutusryhmänä tunnettuun rikollisjärjestöön. Hahmon loivat Stan Lee ja Jack Kirby.


title: Romuttaja

text: Suomessa Romuttaja esiintyi ensimmäisen kerran "Hämähäkkimies" -lehden numerossa 9 (1987).


title: Romuttaja

text: Dirk Garthwaite toimi ennen rikollista uraansa purkumiehenä rakennusfirmassa ja tunnettiin työkaveriensa keskuudessa antisosiaalisena tyyppinä. Käännyttyään rikolliseksi Garthwaite loi itselleen puvun ja aloitti laajamittaisten ryöstelyjen sarjan jättäen aina täysin tuhotulle ryöstöpaikalle sorkkaraudan merkiksi käynnistään.


title: Romuttaja

text: Romuttajan ura muuttui kuitenkin drastisesti hänen ollessaan ryöstämässä hotellihuonetta, jossa sillä hetkellä piti päämajaa Thorin arkkivihollinen Loki. Juuri tunkeuduttuaan sisälle Loki neuvotteli Karnillan, toisen vahvan velhon kanssa suuren voiman saamisesta itselleen. Loki oli tuona aikana heikkona isäpuolensa Odinin otettua tämän voimat pois rangaistuksena juonittelusta. Karnilla saapuukin paikalle ja Garthwaite, joka Lokin tyrmättyään oli asettanut tämän kypärän päähänsä saikin Lokin sijasta Karnillan siunauksen. Niin Garthwaite tunsi täyttyvänsä suunnattomilla voimilla ja huomasi sorkkarautansa muuttuneen tuhoutumattomaksi.


title: Romuttaja

text: Kutsuen itseään Romuttajaksi, uusi superroisto alkaa aiheuttaa hävitystä kaupungin keskustassa. Thor saapuu paikalle, mutta sankari huomaa Romuttajan olevan aivan liian voimakas. Romuttaja tuhoaakin Thorin joka miltei kuolee konnan kynsissä. Sif kuitenkin noutaa Thorin avuksi voimakkaan Tuhoajan ja voittaa Romuttajan.


title: Romuttaja

text: Vaikka Romuttaja siirrettiinkin tämän jälkeen vankilaan vahvasti huumattuna, hän kehittää immuniteetin sedatiivia vastaan ja murtautuu ulos voidakseen taistella uudelleen Thoria vastaan. Thor voittaa kuitenkin voimiensa tunnossa Romuttajan - tällä kertaa helposti.


title: Romuttaja

text: Joutuessaan vankilaan Romuttaja yhdessä kolmen muun sellitoverinsa kanssa päättivät karata paikasta. Garthwaite kertoi voimasta jonka hän sai Karnillalta. Yhdessä kolmen muun vangin Eliot Franklinin, Henry Campin ja Brian Caluskyn kanssa nelikko sai käsiinsä Romuttajan voimien lähteen, lumotun sorkkaraudan. Ukkosmyrskyn voimasta Romuttaja sai takaisin voimansa ja antoi muillekin nelikon jäsenille suuret voimat sorkkarautansa kautta. Caluskysta tuli Paaluttaja, Campista Maansiirtäjä ja Franklinista Pallosalama. Yhdessä he muodostivat Romutusryhmä-nimisen superroistojoukkueen, joita Romuttaja johti.


title: Romuttaja

text: Romutusryhmä pakenee vankilasta ja aikovat toteuttaa Pallosalaman suunnitelman, jonka mukaan hän kiristäisi New Yorkilta pommillaan miljoonia dollareita. Ryhmän epäonneksi Puolustajat ja Luke Cage estävät katalat suunnitelmat.


title: Romuttaja

text: Maansiirtäjä on vuosien varrella taistellut useiden eri Marvel-universumin sankareita vastaan, kuten Kostajia, Puolustajia ja useimmiten Thoria vastaan.


title: Romuttaja

text: Salatuissa Sodissa koko Romutusryhmä mukaan lukien Maansiirtäjä kaapattiin Tuonpuoleisen toimesta taistelemaan supersankareita vastaan. Myöhemmin joukkio kuitenkin vangittiin jälleen ja ainoastaan Rautamiehen väliintulo esti joukkopaon. Ryhmä on myös liittynyt Paroni Zemon Pahuuden Mestareihin, jonka aikana Romuttaja hakkasi Herkuleksen yhdessä muiden Romutusryhmäläisten kanssa miltei kuoliaaksi. Joukkio kuitenkin vangittiin jälleen.


title: Romuttaja

text: Kuukausia myöhemmin Romuttaja itse vapautti toverinsa ja palautti jälleen heidän voimansa. Pallosalama tympääntyi kuitenkin Romuttajan johtajuuteen ja halusi saada haltuunsa koko Romutusryhmän yhteenlasketut voimat. Romuttaja murskasikin tämän käden Pallosalaman yrittäessä varastaa Romuttajan sorkkarautaa. Tällä kertaa mahtava Herkules kosti hakkaajilleen ja pieksi ryhmän.


title: Romuttaja

text: Romutusryhmän voimat alkoivat hiipua kun Asgardin yhteys maahan alkoi kadota. Ryhmä palkkasi tiedemies Arnim Zolan palauttamaan heidän voimansa. Tämän jälkeen Romutusryhmä valloitti kokonaisen planeetan, Polemachuksen joka on mahtavan sotalordi Arkonin koti. Arkonin suurvisiiri kuitenkin petti heidät ja Romutusryhmä pakeni paikalta.


title: Romuttaja

text: Pian tämän jälkeen ryhmä otti yhteen Ukonnuolten kanssa. Ryhmä hävisi kuitenkin jälleen ja on tämän jälkeen ottanut yhteen lukuisten sankarien kanssa. Lopulta Romutusryhmä palasi takaisin Lautalle, Rykerin Saaren huippuvarmaan vankilaan, mutta pakenivat sieltä äskettäisen suurpaon yhteydessä


title: Romuttaja

text: Romuttaja omaa suuret fyysiset voimat, joiden avulla hän kykenee nostamaan noin 40 tonnia. Jakaessaan voimansa muun Romutusryhmän kanssa Romuttaja kykeni kuitenkin nostamaan vain kymmenen tonnia. Tämä kuitenkin muuttui kun Ulik opetti Romuttajaa hallitsemaan voimiaan. Nykyään Romuttaja kykenee antamaan voimia myös muille Romutusryhmän jäsenille heikentymättä itse. Romuttaja omaa myös suuren kestävyyden ja Karnillan lumous vahvistaa hänen luustoaan, lihaksiaan ja ihoaan. Romuttaja kykenee kestämään vaivatta jopa suurikaliiperisia luoteja ilman näkyviä vaurioita.


title: Romuttaja

text: Romuttaja on luonut mentaalisen linkin sorkkarautaansa. Menetettyään supervoimansa, Romuttaja tajusi voiman siirtyneen hänen sorkkarautaansa. Koskettaessaan uudelleen sorkkarautaansa Romuttaja kykenee palauttamaan voimansa. Myös hänen vaatetuksensa muuttuu maagisesti prosessissa. Romuttaja kykenee myös ottamaan mentaalisesti valtansa alle sorkkarautaansa koskettavan yksilön.


title: Romuttaja

text: Romuttajan tiedetään myös teleporttaamaan ihmisiä maapallolta Asgardiin ja päinvastoin. Hän on myös luonut sorkkarautansa heilautuksella valtavia voima-aaltoja, joiden tiedetään pysäyttäneen jopa luoteja.


title: Romuttaja

text: Romuttajan sorkkarauta on hieman yli metrin mittainen takorautainen sorkkarauta, joka on käytännössä katsoen tuhoutumaton. Sorkkarautansa avulla Romuttajan tiedetään kaataneen monikerroksisia taloja ja pitäneen puoliaan ukkosenjumala Thoria vastaan. Romuttajan tiedetään myös käyttäneen sorkkarautaansa heittoaseena.


title: Romuttaja

text: Ultimate Marvel-jatkumossa Romuttaja työskentelee vakuutusyhtiössä, joka siivoaa supersankareiden ja -roistojen taistelun tuhoja.


title: Romuttaja

text: Romuttaja esiintyy yhdessä muun Romutusryhmän kanssa -pelissä.


title: Sedanin taistelu

text: Sedanin taistelu oli taistelu Saksan–Ranskan sodassa. Taistelu ratkaisi sodan Preussin eduksi.


title: Sedanin taistelu

text: Preussin pääministeriksi vuonna 1862 nousseen Otto von Bismarckin tavoitteena oli hajanaisen Saksan yhdistäminen Preussin johdolla. Saavuttaakseen tavoitteensa Bismarck aloitti sarjan sotia ulkovaltoja vastaan. Preussi ja Itävalta valtasivat 1864 Schleswigin sodassa Tanskalta sen eteläisempiä alueita. Vuonna 1866 Preussi löi Itävallan ja Preussin johdolla perustettiin Pohjois-Saksan liitto vuonna 1867. Itävalta joutui luopumaan Saksan liiton johdosta sekä hyväksymään kaksoismonarkian Itävalta-Unkari.


title: Sedanin taistelu

text: Napoleon III huolestui tästä kehityksestä. Vuonna 1870 syntyi diplomaattinen riita, kun Preussin tukema Hohenzollern yritti päästä valtaan Espanjassa. Ranska vastusti tätä ja Bismarck ärsytti Napoleonin julistamaan sodan heinäkuussa 1870. Napoleon III oli varma asiastaan, sillä hän oli voittanut 1859 Itävallan, mutta sodanjulistus oli vakava virhe hänelle ja Ranskalle.


title: Sedanin taistelu

text: Ranskan armeija ei ollut Preussin veroinen. Siinä missä preussilaiset mobilisoivat nopeasti joukkonsa rautateitä pitkin, olivat ranskalaiset hitaita ja taitamattomia sotavalmisteluissaan. Eteläsaksalaiset valtiot liittyivät Preussin puolelle Ranskaa vastaan ja piakkoin kolme saksalaista armeijaa sotamarsalkka Helmuth von Moltken johdolla iskivät yhteen ranskalaisten kanssa pitkin Reiniä ja rajaa. Ranskalaisia oli vähemmän – noin 224 000 sotilasta 380 000 saksalaista vastaan, minkä lisäksi preussilaisten yleistoiminta sujui paremmin. Preussi oli jo oppinut läksynsä, jonka se oli saanut Napoleon I:ltä puolta vuosisataa aiemmin. Heidän liikkuva sodankäyntinsä oli menestys ranskalaisia vastaan ja siitä tuli osa saksalaista sotilasajattelua myöhemmin.


title: Sedanin taistelu

text: Nopeiden tappioiden sarjan jälkeen Napoleon III luovutti armeijan johdon kenraaleilleen. Tulokset paranivat hieman ja huipentuivat Gravelotte-St. Privatin taisteluun 18. elokuuta 1870. Preussilaiset saartoivat ranskalaiset ja pakottivat nämä vetäytymään Maasjokea pitkin Sedaniin asti.


title: Sedanin taistelu

text: Sedanissa ranskalaiset olivat selkä Belgian rajaa vasten ja saksalaiset saartoivat heidät etelästä, lännestä ja pohjoisesta. Varsinainen taistelu puhkesi 1. syyskuuta kello 04.00. Taistelussa tykistöllä oli ratkaisevaa rooli, varsinkin saksalaisella. Puoliympyrän muotoon Sedanin yläpuolelle ryhmittyneenä se alisti kaupungin koko päivän kestäneelle pommitukselle. Ranskalaiset olivat tykistönkin osalta alakynnessä, sillä niillä oli lyhyempi kantomatka ja ammukset räjähtivät ilmassa ennen maahan osumista. Saksalaisten tykit puolestaan kykenivät ampumaan pitemmän matkan päästä. Kaikkiaan saksalaisilla oli noin 800 tykkiä Sedanin lähettyvillä. Ranskalaisten tilanne alkoi muodostua epätoivoiseksi ja ratsuväki yritti murtautua ulos motista. Se hyökkäsi neljä kertaa preussilaisten asemia vastaan, mutta tuli jokaisella kerralla torjutuksi.


title: Sedanin taistelu

text: Ratsuväen hyökkäysten epäonnistuttua ranskalaisten keskuudessa syntyi paniikki. Iltapäivällä kello viiteen mennessä joukot ahtautuivat kaupunkiin yrittäessään paeta. Napoleon III tajusi tällöin, että taistelun jatkaminen saksalaisia vastaan oli turhaa. Hän käski nostaa valkoisen lipun ja lähetti viestin Preussin kuningas Vilhelm I:lle.